qundao/data-zh-poetry huggingface dataset:
绵蛮
作者：诗经
朝代：先秦
体裁：诗

绵蛮黄鸟，止于丘阿。道之云远，我劳如何。饮之食之，教之诲之。命彼后车，谓之载之。绵蛮黄鸟，止于丘隅。岂敢惮行，畏不能趋。饮之食之，教之诲之。命彼后车，谓之载之。绵蛮黄鸟，止于丘侧。岂敢惮行，畏不能极。饮之食之，教之诲之。命彼后车，谓之载之。
绵蛮
作者：诗经
朝代：先秦
体裁：四言诗

绵蛮黄鸟，止于丘阿。道之云远，我劳如何。饮之食之，教之诲之。命彼后车，谓之载之。（一章）绵蛮黄鸟，止于丘隅。岂敢惮行，畏不能趋。饮之食之，教之诲之。命彼后车，谓之载之。（二章）绵蛮黄鸟，止于丘侧。岂敢惮行，畏不能极。饮之食之，教之诲之。命彼后车，谓之载之。（三章）诗经名物图解：黄鸟
绸缪
作者：诗经
朝代：先秦
体裁：四言诗

绸缪束薪，三星在天。今夕何夕，见此良人。子兮子兮，如此良人何。（一章）绸缪束刍，三星在隅。今夕何夕，见此邂逅。子兮子兮，如此邂逅何。（二章）绸缪束楚，三星在户。今夕何夕，见此粲者。子兮子兮，如此粲者何。（三章）诗经名物图解：楚
绿衣
作者：诗经
朝代：先秦

绿兮衣兮，绿衣黄里。心之忧矣，曷维其已。绿兮衣兮，绿衣黄裳。心之忧矣，曷维其亡。绿兮丝兮，女所治兮。我思古人，俾无尤兮。絺兮绤兮，凄其以风。我思古人，实获我心。
绿衣
作者：诗经
朝代：先秦
体裁：四言诗

绿兮衣兮，绿衣黄里。心之忧矣，曷维其已。（一章）绿兮衣兮，绿衣黄裳。心之忧矣，曷维其亡。（二章）绿兮丝兮，女所治兮。我思古人，俾无尤兮。（三章）絺兮绤兮，凄其以风。我思古人，实获我心。（四章）
羔羊
作者：诗经
朝代：先秦

羔羊之皮，素丝五紽。退食自公，委蛇委蛇。羔羊之革，素丝五緎。委蛇委蛇，自公退食。羔羊之缝，素丝五总。委蛇委蛇，退食自公。
羔羊
作者：诗经
朝代：先秦
体裁：四言诗

羔羊之皮，素丝五紽。退食自公，委蛇委蛇。（一章）羔羊之革，素丝五緎。委蛇委蛇，自公退食。（二章）羔羊之缝，素丝五总。委蛇委蛇，退食自公。（三章）诗经名物图解：羊
羔裘
作者：诗经
朝代：先秦
体裁：诗

羔裘如濡，洵直且侯。彼其之子，舍命不渝。羔裘豹饰，孔武有力。彼其之子，邦之司直。羔裘晏兮，三英粲兮。彼其之子，邦之彦兮。
羔裘
作者：诗经
朝代：先秦
体裁：四言诗

羔裘如濡，洵直且侯。彼其之子，舍命不渝。（一章）羔裘豹饰，孔武有力。彼其之子，邦之司直。（二章）羔裘晏兮，三英粲兮。彼其之子，邦之彦兮。（三章）
羔裘
作者：诗经
朝代：先秦
体裁：四言诗

羔裘豹袪，自我人居居。岂无他人，维子之故。（一章）羔裘豹袖，自我人究究。岂无他人，维子之好。（二章）
考槃
作者：诗经
朝代：先秦
体裁：诗

考槃在涧，硕人之宽。独寐寤言，永矢弗谖。考槃在阿，硕人之薖。独寐寤歌，永矢弗过。考槃在陆，硕人之轴。独寐寤宿，永矢弗告。
考槃
作者：诗经
朝代：先秦
体裁：四言诗

考槃在涧，硕人之宽。独寐寤言，永矢弗谖。（一章）考槃在阿，硕人之薖。独寐寤歌，永矢弗过。（二章）考槃在陆，硕人之轴。独寐寤宿，永矢弗告。（三章）
般
作者：诗经
朝代：先秦

于皇时周，陟其高山。嶞山乔岳，允犹翕河。敷天之下，裒时之对，时周之命。
良耜
作者：诗经
朝代：先秦

畟畟良耜，俶载南亩。播厥百谷，实函斯活。或来瞻女，载筐及筥，其饟伊黍。其笠伊纠，其镈斯赵，以薅荼蓼。荼蓼朽止，黍稷茂止。穫之挃挃，积之栗栗。其崇如墉，其比如栉，以开百室。百室盈止，妇子宁止。杀时犉牡，有救其角。以似以续，续古之人。
良耜
作者：诗经
朝代：先秦
体裁：四言诗

畟畟良耜，俶载南亩。播厥百谷，实函斯活。或来瞻女，载筐及筥，其饟伊黍。其笠伊纠，其镈斯赵，以薅荼蓼。荼蓼朽止，黍稷茂止。穫之挃挃，积之栗栗。其崇如墉，其比如栉，以开百室。百室盈止，妇子宁止。杀时犉牡，有救其角。以似以续，续古之人。诗经名物图解：黍 稷诗经名物图解：荼诗经名物图解：蓼
芄兰
作者：诗经
朝代：先秦

芄兰之支，童子佩觿。虽则佩觿，能不我知。容兮遂兮，垂带悸兮。芄兰之叶，童子佩韘。虽则佩韘，能不我甲。容兮遂兮，垂带悸兮。
芄兰
作者：诗经
朝代：先秦
体裁：四言诗

芄兰之支，童子佩觿。虽则佩觿，能不我知。容兮遂兮，垂带悸兮。（一章）芄兰之叶，童子佩韘。虽则佩韘，能不我甲。容兮遂兮，垂带悸兮。（二章）诗经名物图解：苇 芄兰
芣苢
作者：诗经
朝代：先秦
体裁：诗

采采芣苢，薄言采之。采采芣苢，薄言有之。采采芣苢，薄言掇之。采采芣苢，薄言捋之。采采芣苢，薄言袺之。采采芣苢，薄言襭之。
芣苢
作者：诗经
朝代：先秦
体裁：四言诗

采采芣苢，薄言采之。采采芣苢，薄言有之。（一章）采采芣苢，薄言掇之。采采芣苢，薄言捋之。（二章）采采芣苢，薄言袺之。采采芣苢，薄言襭之。（三章）诗经名物图解：芣苢 卷耳
苕之华
作者：诗经
朝代：先秦
体裁：四言诗

苕之华，芸其黄矣。心之忧矣，维其伤矣。（一章）苕之华，其叶青青。知我如此，不如无生。（二章）牂羊坟首，三星在罶。人可以食，鲜可以饱。（三章）诗经名物图解：苕诗经名物图解：苕（凌霄花）诗经名物图解：羊
草虫
作者：诗经
朝代：先秦

喓喓草虫，趯趯阜螽。未见君子，忧心忡忡。亦既见止，亦既觏止，我心则降。陟彼南山，言采其蕨。未见君子，忧心惙惙。亦既见止，亦既觏止，我心则说。陟彼南山，言采其薇。未见君子，我心伤悲。亦既见止，亦既觏止，我心则夷。
草虫
作者：诗经
朝代：先秦
体裁：四言诗

喓喓草虫，趯趯阜螽。未见君子，忧心忡忡。亦既见止，亦既觏止，我心则降。（一章）陟彼南山，言采其蕨。未见君子，忧心惙惙。亦既见止，亦既觏止，我心则说。（二章）陟彼南山，言采其薇。未见君子，我心伤悲。亦既见止，亦既觏止，我心则夷。（三章）诗经名物图解：草虫诗经名物图解：阜螽诗经名物图解：蕨 薇
菀柳
作者：诗经
朝代：先秦

有菀者柳，不尚息焉。上帝甚蹈，无自昵焉。俾予靖之，后予极焉。有菀者柳，不尚愒焉。上帝甚蹈，无自瘵焉。俾予靖之，后予迈焉。有鸟高飞，亦傅于天。彼人之心，于何其臻。曷予靖之，居以凶矜。
菀柳
作者：诗经
朝代：先秦
体裁：四言诗

有菀者柳，不尚息焉。上帝甚蹈，无自昵焉。俾予靖之，后予极焉。（一章）有菀者柳，不尚愒焉。上帝甚蹈，无自瘵焉。俾予靖之，后予迈焉。（二章）有鸟高飞，亦傅于天。彼人之心，于何其臻。曷予靖之，居以凶矜。（三章）诗经名物图解：柳
菁菁者莪
作者：诗经
朝代：先秦

菁菁者莪，在彼中阿。既见君子，乐且有仪。菁菁者莪，在彼中沚。既见君子，我心则喜。菁菁者莪，在彼中陵。既见君子，锡我百朋。汎汎杨舟，载沉载浮。既见君子，我心则休。
菁菁者莪
作者：诗经
朝代：先秦
体裁：四言诗

菁菁者莪，在彼中阿。既见君子，乐且有仪。（一章）菁菁者莪，在彼中沚。既见君子，我心则喜。（二章）菁菁者莪，在彼中陵。既见君子，锡我百朋。（三章）汎汎杨舟，载沉载浮。既见君子，我心则休。（四章）诗经名物图解：莪诗经名物图解：杨
萚兮
作者：诗经
朝代：先秦
体裁：诗

萚兮萚兮，风其吹女。叔兮伯兮，倡予和女。萚兮萚兮，风其漂女。叔兮伯兮，倡予要女。
萚兮
作者：诗经
朝代：先秦
体裁：四言诗

萚兮萚兮，风其吹女。叔兮伯兮，倡予和女。（一章）萚兮萚兮，风其漂女。叔兮伯兮，倡予要女。（二章）
著
作者：诗经
朝代：先秦
体裁：四言诗

俟我于著乎而，充耳以素乎而，尚之以琼华乎而。（一章）俟我于庭乎而，充耳以青乎而，尚之以琼莹乎而。（二章）俟我于堂乎而，充耳以黄乎而，尚之以琼英乎而。（三章）
葛生
作者：诗经
朝代：先秦
体裁：四言诗

葛生蒙楚，蔹蔓于野。予美亡此，谁与独处。（一章）葛生蒙棘，蔹蔓于域。予美亡此，谁与独息。（二章）角枕粲兮，锦衾烂兮。予美亡此，谁与独旦。（三章）夏之日，冬之夜。百岁之后，归于其居。（四章）冬之夜，夏之日。百岁之后，归于其室。（五章）诗经名物图解：楚诗经名物图解：葛诗经名物图解：蔹诗经名物图解：棘
葛藟
作者：诗经
朝代：先秦
体裁：诗

绵绵葛藟，在河之浒。终远兄弟，谓他人父。谓他人父，亦莫我顾。绵绵葛藟，在河之涘。终远兄弟，谓他人母。谓他人母，亦莫我有。绵绵葛藟，在河之漘。终远兄弟，谓他人昆。谓他人昆，亦莫我闻。
葛藟
作者：诗经
朝代：先秦
体裁：四言诗

绵绵葛藟，在河之浒。终远兄弟，谓他人父。谓他人父，亦莫我顾。（一章）绵绵葛藟，在河之涘。终远兄弟，谓他人母。谓他人母，亦莫我有。（二章）绵绵葛藟，在河之漘。终远兄弟，谓他人昆。谓他人昆，亦莫我闻。（三章）诗经名物图解：葛
葛覃
作者：诗经
朝代：先秦

葛之覃兮，施于中谷，维叶萋萋。黄鸟于飞，集于灌木，其鸣喈喈。葛之覃兮，施于中谷，维叶莫莫。是刈是濩，为絺为绤，服之无斁。言告师氏，言告言归。薄污我私，薄浣我衣。害浣害否，归宁父母。
葛覃
作者：诗经
朝代：先秦
体裁：四言诗

葛之覃兮，施于中谷，维叶萋萋。黄鸟于飞，集于灌木，其鸣喈喈。（一章）葛之覃兮，施于中谷，维叶莫莫。是刈是濩，为絺为绤，服之无斁。（二章）言告师氏，言告言归。薄污我私，薄浣我衣。害浣害否，归宁父母。（三章）诗经名物图解：葛诗经名物图解：黄鸟
蒹葭
作者：诗经
朝代：先秦
体裁：诗

蒹葭苍苍，白露为霜。所谓伊人，在水一方。溯洄从之，道阻且长。溯游从之，宛在水中央。蒹葭萋萋，白露未晞。所谓伊人，在水之湄。溯洄从之，道阻且跻。溯游从之，宛在水中坻。蒹葭采采，白露未已。所谓伊人，在水之涘。溯洄从之，道阻且右。溯游从之，宛在水中沚。
蒹葭
作者：诗经
朝代：先秦
体裁：四言诗

蒹葭苍苍，白露为霜。所谓伊人，在水一方。溯洄从之，道阻且长。溯游从之，宛在水中央。（一章）蒹葭萋萋，白露未晞。所谓伊人，在水之湄。溯洄从之，道阻且跻。溯游从之，宛在水中坻。（二章）蒹葭采采，白露未已。所谓伊人，在水之涘。溯洄从之，道阻且右。溯游从之，宛在水中沚。（三章）诗经名物图解：葭
蓼莪
作者：诗经
朝代：先秦
体裁：四言诗

蓼蓼者莪，匪莪伊蒿。哀哀父母，生我劬劳。（一章）蓼蓼者莪，匪莪伊蔚。哀哀父母，生我劳瘁。（二章）瓶之罄矣，维罍之耻。鲜民之生，不如死之久矣。无父何怙，无母何恃。出则衔恤，入则靡至。（三章）父兮生我，母兮鞠我。拊我畜我，长我育我。顾我复我，出入腹我。欲报之德，昊天罔极。（四章）南山烈烈，飘风发发。民莫不谷，我独何害。（五章）南山律律，飘风弗弗。民莫不谷，我独不卒。（六章）诗经名物图解：莪诗经名物图解：蒿 芩诗经名物图解：齐头蒿 蔚
蓼萧
作者：诗经
朝代：先秦
体裁：诗

蓼彼萧斯，零露湑兮。既见君子，我心写兮。燕笑语兮，是以有誉处兮。蓼彼萧斯，零露瀼瀼。既见君子，为龙为光。其德不爽，寿考不忘。蓼彼萧斯，零露泥泥。既见君子，孔燕岂弟。宜兄宜弟，令德寿岂。蓼彼萧斯，零露浓浓。既见君子，鞗革冲冲。和鸾雍雍，万福攸同。
蓼萧
作者：诗经
朝代：先秦
体裁：四言诗

蓼彼萧斯，零露湑兮。既见君子，我心写兮。燕笑语兮，是以有誉处兮。（一章）蓼彼萧斯，零露瀼瀼。既见君子，为龙为光。其德不爽，寿考不忘。（二章）蓼彼萧斯，零露泥泥。既见君子，孔燕岂弟。宜兄宜弟，令德寿岂。（三章）蓼彼萧斯，零露浓浓。既见君子，鞗革冲冲。和鸾雍雍，万福攸同。（四章）诗经名物图解：蓷 萧
蜉蝣
作者：诗经
朝代：先秦
体裁：诗

蜉蝣之羽，衣裳楚楚。心之忧矣，于我归处。蜉蝣之翼，采采衣服。心之忧矣，于我归息。蜉蝣掘阅，麻衣如雪。心之忧矣，于我归说。
螮蝀
作者：诗经
朝代：先秦
体裁：四言诗

螮蝀在东，莫之敢指。女子有行，远父母兄弟。（一章）朝隮于西，崇朝其雨。女子有行，远兄弟父母。（二章）乃如之人也，怀昏姻也。大无信也，不知命也。（三章）
螽斯
作者：诗经
朝代：先秦
体裁：四言诗

螽斯羽，诜诜兮，宜尔子孙，振振兮。（一章）螽斯羽，薨薨兮，宜尔子孙，绳绳兮。（二章）螽斯羽，揖揖兮，宜尔子孙，蛰蛰兮。（三章）诗经名物图解：螽斯
行苇
作者：诗经
朝代：先秦
体裁：四言诗

敦彼行苇，牛羊勿践履。方苞方体，维叶泥泥。（一章）戚戚兄弟，莫远具尔。或肆之筵，或授之几。（二章）肆筵设席，授几有缉御。或献或酢，洗爵奠斝。（三章）醓醢以荐，或燔或炙。嘉殽脾臄，或歌或咢。（四章）敦弓既坚，四鍭既钧。舍矢既均，序宾以贤。（五章）敦弓既句，既挟四鍭。四鍭如树，序宾以不侮。（六章）曾孙维主，酒醴维醹。酌以大斗，以祈黄耇。（七章）黄耇台背，以引以翼。寿考维祺，以介景福。（八章）诗经名物图解：苇诗经名物图解：牛诗经名物图解：羊诗经名物图解：台背（鲐）
行露
作者：诗经
朝代：先秦

厌浥行露，岂不夙夜，谓行多露。谁谓雀无角，何以穿我屋。谁谓女无家，何以速我狱。虽速我狱，室家不足。谁谓鼠无牙，何以穿我墉。谁谓女无家，何以速我讼。虽速我讼，亦不女从。
行露
作者：诗经
朝代：先秦
体裁：四言诗

厌浥行露，岂不夙夜，谓行多露。（一章）谁谓雀无角，何以穿我屋。谁谓女无家，何以速我狱。虽速我狱，室家不足。（二章）谁谓鼠无牙，何以穿我墉。谁谓女无家，何以速我讼。虽速我讼，亦不女从。（三章）诗经名物图解：雀诗经名物图解：鼠
衡门
作者：诗经
朝代：先秦

衡门之下，可以栖迟。泌之洋洋，可以乐饥。岂其食鱼，必河之鲂。岂其取妻，必齐之姜。岂其食鱼，必河之鲤。岂其取妻，必宋之子。
衡门
作者：诗经
朝代：先秦
体裁：四言诗

衡门之下，可以栖迟。泌之洋洋，可以乐饥。（一章）岂其食鱼，必河之鲂。岂其取妻，必齐之姜。（二章）岂其食鱼，必河之鲤。岂其取妻，必宋之子。（三章）诗经名物图解：鲂诗经名物图解：鲤
裳裳者华
作者：诗经
朝代：先秦
体裁：诗

裳裳者华，其叶湑兮。我觏之子，我心写兮。我心写兮，是以有誉处兮。裳裳者华，芸其黄矣。我觏之子，维其有章矣。维其有章矣，是以有庆矣。裳裳者华，或黄或白。我觏之子，乘其四骆。乘其四骆，六辔沃若。左之左之，君子宜之。右之右之，君子有之。维其有之，是以似之。
裳裳者华
作者：诗经
朝代：先秦
体裁：四言诗

裳裳者华，其叶湑兮。我觏之子，我心写兮。我心写兮，是以有誉处兮。（一章）裳裳者华，芸其黄矣。我觏之子，维其有章矣。维其有章矣，是以有庆矣。（二章）裳裳者华，或黄或白。我觏之子，乘其四骆。乘其四骆，六辔沃若。（三章）左之左之，君子宜之。右之右之，君子有之。维其有之，是以似之。（四章）
褰裳
作者：诗经
朝代：先秦
体裁：四言诗

子惠思我，褰裳涉溱。子不我思，岂无他人，狂童之狂也且。（一章）子惠思我，褰裳涉洧。子不我思，岂无他士，狂童之狂也且。（二章）
角弓
作者：诗经
朝代：先秦
体裁：四言诗

骍骍角弓，翩其反矣。兄弟昏姻，无胥远矣。（一章）尔之远矣，民胥然矣。尔之教矣，民胥效矣。（二章）此令兄弟，绰绰有裕。不令兄弟，交相为瘉。（三章）民之无良，相怨一方。受爵不让，至于己斯亡。（四章）老马反为驹，不顾其后。如食宜饫，如酌孔取。（五章）毋教猱升木，如涂涂附。君子有徽猷，小人与属。（六章）雨雪瀌瀌，见晛曰消。莫肯下遗，式居娄骄。（七章）雨雪浮浮，见晛曰流。如蛮如髦，我是用忧。（八章）诗经名物图解：马诗经名物图解：猱
访落
作者：诗经
朝代：先秦
体裁：诗

访予落止，率时昭考。于乎悠哉，朕未有艾。将予就之，继犹判涣。维予小子，未堪家多难。绍庭上下，陟降厥家。休矣皇考，以保明其身。
谷风
作者：诗经
朝代：先秦
体裁：四言诗

习习谷风，以阴以雨。黾勉同心，不宜有怒。采葑采菲，无以下体。德音莫违，及尔同死。（一章）行道迟迟，中心有违。不远伊迩，薄送我畿。谁谓荼苦，其甘如荠。宴尔新昏，如兄如弟。（二章）泾以渭浊，湜湜其沚。宴尔新昏，不我屑以。毋逝我梁，毋发我笱。我躬不阅，遑恤我后。（三章）就其深矣，方之舟之。就其浅矣，泳之游之。何有何亡，黾勉求之。凡民有丧，匍匐救之。（四章）不我能慉，反以我为雠。既阻我德，贾用不售。昔育恐育鞫，及尔颠覆。既生既育，比予于毒。（五章）我有旨蓄，亦以御冬。宴尔新昏，以我御穷。有洸有溃，既诒我肄。不念昔者，伊余来塈。（六章）诗经名物图解：葑诗经名物图解：荼诗经名物图解：荠
车攻
作者：诗经
朝代：先秦
体裁：诗

我车既攻，我马既同。四牡庞庞，驾言徂东。田车既好，四牡孔阜。东有甫草，驾言行狩。之子于苗，选徒嚣嚣。建旐设旄，搏兽于敖。驾彼四牡，四牡奕奕。赤芾金舄，会同有绎。决拾既佽，弓矢既调。射夫既同，助我举柴。四黄既驾，两骖不猗。不失其驰，舍矢如破。萧萧马鸣，悠悠旆旌。徒御不惊，大庖不盈。之子于征，有闻无声。允矣君子，展也大成。
车攻
作者：诗经
朝代：先秦
体裁：四言诗

我车既攻，我马既同。四牡庞庞，驾言徂东。（一章）田车既好，四牡孔阜。东有甫草，驾言行狩。（二章）之子于苗，选徒嚣嚣。建旐设旄，搏兽于敖。（三章）驾彼四牡，四牡奕奕。赤芾金舄，会同有绎。（四章）决拾既佽，弓矢既调。射夫既同，助我举柴。（五章）四黄既驾，两骖不猗。不失其驰，舍矢如破。（六章）萧萧马鸣，悠悠旆旌。徒御不惊，大庖不盈。（七章）之子于征，有闻无声。允矣君子，展也大成。（八章）诗经名物图解：马
车辖
作者：诗经
朝代：先秦
体裁：四言诗

间关车之辖兮，思娈季女逝兮。匪饥匪渴，德音来括。虽无好友，式燕且喜。（一章）依彼平林，有集维鷮。辰彼硕女，令德来教。式燕且誉，好尔无射。（二章）虽无旨酒，式饮庶几。虽无嘉殽，式食庶几。虽无德与女，式歌且舞。（三章）陟彼高冈，析其柞薪。析其柞薪，其叶湑兮。鲜我觏尔，我心写兮。（四章）高山仰止，景行行止。四牡騑騑，六辔如琴。觏尔新昏，以慰我心。（五章）诗经名物图解：鷮诗经名物图解：柞
车邻
作者：诗经
朝代：先秦
体裁：诗

有车邻邻，有马白颠。未见君子，寺人之令。阪有漆，隰有栗。既见君子，并坐鼓瑟。今者不乐，逝者其耋。阪有桑，隰有杨。既见君子，并坐鼓簧。今者不乐，逝者其亡。
载芟
作者：诗经
朝代：先秦

载芟载柞，其耕泽泽。千耦其耘，徂隰徂畛。侯主侯伯，侯亚侯旅，侯彊侯以。有嗿其馌，思媚其妇，有依其士。有略其耜，俶载南亩。播厥百谷，实函斯活。驿驿其达，有厌其杰。厌厌其苗，绵绵其麃。载穫济济，有实其积，万亿及秭。为酒为醴，烝畀祖妣，以洽百礼。有飶其香，邦家之光。有椒其馨，胡考之宁。匪且有且，匪今斯今，振古如兹。
载芟
作者：诗经
朝代：先秦
体裁：四言诗

载芟载柞，其耕泽泽。千耦其耘，徂隰徂畛。侯主侯伯，侯亚侯旅，侯彊侯以。有嗿其馌，思媚其妇，有依其士。有略其耜，俶载南亩。播厥百谷，实函斯活。驿驿其达，有厌其杰。厌厌其苗，绵绵其麃。载穫济济，有实其积，万亿及秭。为酒为醴，烝畀祖妣，以洽百礼。有飶其香，邦家之光。有椒其馨，胡考之宁。匪且有且，匪今斯今，振古如兹。诗经名物图解：柞诗经名物图解：椒
载驰
作者：诗经
朝代：先秦
体裁：四言诗

载驰载驱，归唁卫侯。驱马悠悠，言至于漕。大夫跋涉，我心则忧。（一章）既不我嘉，不能旋反。视尔不臧，我思不远。（二章）既不我嘉，不能旋济。视尔不臧，我思不閟。（三章）陟彼阿丘，言采其虻。女子善怀，亦各有行。许人尤之，众稚且狂。（四章）我行其野，芃芃其麦。控于大邦，谁因谁极。大夫君子，无我有尤。百尔所思，不如我所之。（五章）诗经名物图解：马诗经名物图解：虻 贝母 麦
载驱
作者：诗经
朝代：先秦

载驱薄薄，簟茀朱鞟。鲁道有荡，齐子发夕。四骊济济，垂辔沵沵。鲁道有荡，齐子岂弟。汶水汤汤，行人彭彭。鲁道有荡，齐子翱翔。汶水滔滔，行人儦儦。鲁道有荡，齐子游敖。
载驱
作者：诗经
朝代：先秦
体裁：四言诗

载驱薄薄，簟茀朱鞟。鲁道有荡，齐子发夕。（一章）四骊济济，垂辔沵沵。鲁道有荡，齐子岂弟。（二章）汶水汤汤，行人彭彭。鲁道有荡，齐子翱翔。（三章）汶水滔滔，行人儦儦。鲁道有荡，齐子游敖。（四章）
还
作者：诗经
朝代：先秦
体裁：四言诗

子之还兮，遭我乎峱之閒兮。并驱从两肩兮，揖我谓我儇兮。（一章）子之茂兮，遭我乎峱之道兮。并驱从两牡兮，揖我谓我好兮。（二章）子之昌兮，遭我乎峱之阳兮。并驱从两狼兮，揖我谓我臧兮。（三章）诗经名物图解：狼
遵大路
作者：诗经
朝代：先秦
体裁：四言诗

遵大路兮，掺执子之袪兮。无我恶兮，不寁故也。（一章）遵大路兮，掺执子之手兮。无我魗兮，不寁好也。（二章）
都人士
作者：诗经
朝代：先秦

彼都人士，狐裘黄黄。其容不改，出言有章。行归于周，万民所望。彼都人士，台笠缁撮。彼君子女，绸直如发。我不见兮，我心不说。彼都人士，充耳琇实。彼君子女，谓之尹吉。我不见兮，我心苑结。彼都人士，垂带而厉。彼君子女，卷发如虿。我不见兮，言从之迈。匪伊垂之，带则有馀。匪伊卷之，发则有旟。我不见兮，云何盱矣。
都人士
作者：诗经
朝代：先秦
体裁：四言诗

彼都人士，狐裘黄黄。其容不改，出言有章。行归于周，万民所望。（一章）彼都人士，台笠缁撮。彼君子女，绸直如发。我不见兮，我心不说。（二章）彼都人士，充耳琇实。彼君子女，谓之尹吉。我不见兮，我心苑结。（三章）彼都人士，垂带而厉。彼君子女，卷发如虿。我不见兮，言从之迈。（四章）匪伊垂之，带则有馀。匪伊卷之，发则有旟。我不见兮，云何盱矣。（五章）诗经名物图解：狐诗经名物图解：台诗经名物图解：虿
酌
作者：诗经
朝代：先秦
体裁：诗

于铄王师，遵养时晦。时纯熙矣，是用大介。我龙受之，蹻蹻王之造。载用有嗣，实维尔公允师。
采绿
作者：诗经
朝代：先秦

终朝采绿，不盈一匊。予发曲局，薄言归沐。终朝采蓝，不盈一襜。五日为期，六日不詹。之子于狩，言韔其弓。之子于钓，言纶之绳。其钓维何，维鲂及鱮。维鲂及鱮，薄言观者。
采绿
作者：诗经
朝代：先秦
体裁：四言诗

终朝采绿，不盈一匊。予发曲局，薄言归沐。（一章）终朝采蓝，不盈一襜。五日为期，六日不詹。（二章）之子于狩，言韔其弓。之子于钓，言纶之绳。（三章）其钓维何，维鲂及鱮。维鲂及鱮，薄言观者。（四章）诗经名物图解：蓝诗经名物图解：鲂诗经名物图解：鱮
采芑
作者：诗经
朝代：先秦

薄言采芑，于彼新田，于此菑亩。方叔涖止，其车三千，师干之试。方叔率止，乘其四骐，四骐翼翼。路车有奭，簟茀鱼服，钩膺鞗革。薄言采芑，于彼新田，于此中乡。方叔涖止，其车三千，旂旐央央。方叔率止，约軧错衡，八鸾玱玱。服其命服，朱芾斯皇，有玱葱珩。鴥彼飞隼，其飞戾天，亦集爰止。方叔涖止，其车三千，师干之试。方叔率止，钲人伐鼓，陈师鞠旅。显允方叔，伐鼓渊渊，振旅阗阗。蠢尔蛮荆，大邦为雠。方叔元老，克壮其犹。方叔率止，执讯获丑。戎车啴啴，啴啴焞焞，如霆如雷。显允方叔，征伐猃狁，蛮荆来威。
采芑
作者：诗经
朝代：先秦
体裁：四言诗

薄言采芑，于彼新田，于此菑亩。方叔涖止，其车三千，师干之试。方叔率止，乘其四骐，四骐翼翼。路车有奭，簟茀鱼服，钩膺鞗革。（一章）薄言采芑，于彼新田，于此中乡。方叔涖止，其车三千，旂旐央央。方叔率止，约軧错衡，八鸾玱玱。服其命服，朱芾斯皇，有玱葱珩。（二章）鴥彼飞隼，其飞戾天，亦集爰止。方叔涖止，其车三千，师干之试。方叔率止，钲人伐鼓，陈师鞠旅。显允方叔，伐鼓渊渊，振旅阗阗。（三章）蠢尔蛮荆，大邦为雠。方叔元老，克壮其犹。方叔率止，执讯获丑。戎车啴啴，啴啴焞焞，如霆如雷。显允方叔，征伐猃狁，蛮荆来威。（四章）诗经名物图解：鱼服
采苓
作者：诗经
朝代：先秦
体裁：四言诗

采苓采苓，首阳之巅。人之为言，苟亦无信。舍旃舍旃，苟亦无然。人之为言，胡得焉。（一章）采苦采苦，首阳之下。人之为言，苟亦无与。舍旃舍旃，苟亦无然。人之为言，胡得焉。（二章）采葑采葑，首阳之东。人之为言，苟亦无从。舍旃舍旃，苟亦无然。人之为言，胡得焉。（三章）诗经名物图解：苓诗经名物图解：葑
采菽
作者：诗经
朝代：先秦
体裁：四言诗

采菽采菽，筐之筥之。君子来朝，何锡予之。虽无予之，路车乘马。又何予之，玄衮及黼。（一章）觱沸槛泉，言采其芹。君子来朝，言观其旂。其旂淠淠，鸾声嘒嘒。载骖载驷，君子所届。（二章）赤芾在股，邪幅在下。彼交匪纾，天子所予。乐只君子，天子命之。乐只君子，福禄申之。（三章）维柞之枝，其叶蓬蓬。乐只君子，殿天子之邦。乐只君子，万福攸同。平平左右，亦是率从。（四章）汎汎杨舟，绋纚维之。乐只君子，天子葵之。乐只君子，福禄膍之。优哉游哉，亦是戾矣。（五章）诗经名物图解：马诗经名物图解：芹诗经名物图解：柞诗经名物图解：杨
采葛
作者：诗经
朝代：先秦
体裁：诗

彼采葛兮，一日不见，如三月兮。彼采萧兮，一日不见，如三秋兮。彼采艾兮，一日不见，如三岁兮。
采葛
作者：诗经
朝代：先秦
体裁：四言诗

彼采葛兮，一日不见，如三月兮。（一章）彼采萧兮，一日不见，如三秋兮。（二章）彼采艾兮，一日不见，如三岁兮。（三章）诗经名物图解：葛诗经名物图解：蓷 萧诗经名物图解：艾
采薇
作者：诗经
朝代：先秦

采薇采薇，薇亦作止。曰归曰归，岁亦莫止。靡室靡家，猃狁之故。不遑启居，猃狁之故。采薇采薇，薇亦柔止。曰归曰归，心亦忧止。忧心烈烈，载饥载渴。我戍未定，靡使归聘。采薇采薇，薇亦刚止。曰归曰归，岁亦阳止。王事靡盬，不遑启处。忧心孔疚，我行不来。彼尔维何，维常之华。彼路斯何，君子之车。戎车既驾，四牡业业。岂敢定居，一月三捷。驾彼四牡，四牡骙骙。君子所依，小人所腓。四牡翼翼，象弭鱼服。岂不日戒，猃狁孔棘。昔我往矣，杨柳依依。今我来思，雨雪霏霏。行道迟迟，载渴载饥。我心伤悲，莫知我哀。
采薇
作者：诗经
朝代：先秦
体裁：四言诗

采薇采薇，薇亦作止。曰归曰归，岁亦莫止。靡室靡家，猃狁之故。不遑启居，猃狁之故。（一章）采薇采薇，薇亦柔止。曰归曰归，心亦忧止。忧心烈烈，载饥载渴。我戍未定，靡使归聘。（二章）采薇采薇，薇亦刚止。曰归曰归，岁亦阳止。王事靡盬，不遑启处。忧心孔疚，我行不来。（三章）彼尔维何，维常之华。彼路斯何，君子之车。戎车既驾，四牡业业。岂敢定居，一月三捷。（四章）驾彼四牡，四牡骙骙。君子所依，小人所腓。四牡翼翼，象弭鱼服。岂不日戒，猃狁孔棘。（五章）昔我往矣，杨柳依依。今我来思，雨雪霏霏。行道迟迟，载渴载饥。我心伤悲，莫知我哀。（六章）诗经名物图解：蕨 薇诗经名物图解：象诗经名物图解：鱼服诗经名物图解：柳诗经名物图解：杨
采蘋
作者：诗经
朝代：先秦

于以采蘋，南涧之滨。于以采藻，于彼行潦。于以盛之，维筐及筥。于以湘之，维锜及釜。于以奠之，宗室牖下。谁其尸之，有齐季女。
采蘋
作者：诗经
朝代：先秦
体裁：四言诗

于以采蘋，南涧之滨。于以采藻，于彼行潦。（一章）于以盛之，维筐及筥。于以湘之，维锜及釜。（二章）于以奠之，宗室牖下。谁其尸之，有齐季女。（三章）诗经名物图解：蘋 藻
采蘩
作者：诗经
朝代：先秦

于以采蘩，于沼于沚。于以用之，公侯之事。于以采蘩，于涧之中。于以用之，公侯之宫。被之僮僮，夙夜在公。被之祁祁，薄言还归。
采蘩
作者：诗经
朝代：先秦
体裁：四言诗

于以采蘩，于沼于沚。于以用之，公侯之事。（一章）于以采蘩，于涧之中。于以用之，公侯之宫。（二章）被之僮僮，夙夜在公。被之祁祁，薄言还归。（三章）诗经名物图解：蘩 蒌
野有死麇
作者：诗经
朝代：先秦
体裁：四言诗

野有死麇，白茅包之。有女怀春，吉士诱之。（一章）林有朴樕，野有死鹿。白茅纯束，有女如玉。（二章）舒而脱脱兮，无感我帨兮，无使尨也吠。（三章）诗经名物图解：麇诗经名物图解：白茅诗经名物图解：朴樕诗经名物图解：鹿诗经名物图解：尨诗经名物图解：尨（守犬）
野有蔓草
作者：诗经
朝代：先秦

野有蔓草，零露漙兮。有美一人，清扬婉兮。邂逅相遇，适我愿兮。野有蔓草，零露瀼瀼。有美一人，婉如清扬。邂逅相遇，与子皆臧。
野有蔓草
作者：诗经
朝代：先秦
体裁：四言诗

野有蔓草，零露漙兮。有美一人，清扬婉兮。邂逅相遇，适我愿兮。（一章）野有蔓草，零露瀼瀼。有美一人，婉如清扬。邂逅相遇，与子皆臧。（二章）
长发
作者：诗经
朝代：先秦
体裁：四言诗

浚哲维商，长发其祥。洪水芒芒，禹敷下土方。外大国是疆，幅陨既长。有娀方将，帝立子生商。（一章）玄王桓拨，受小国是达，受大国是达。率履不越，遂视既发。相土烈烈，海外有截。（二章）帝命不违，至于汤齐。汤降不迟，圣敬日跻。昭假迟迟，上帝是祗。帝命式于九围。（三章）受小球大球，为下国缀旒。何天之休，不竞不絿，不刚不柔。敷政优优，百禄是遒。（四章）受小共大共，为下国骏厖。何天之龙，敷奏其勇，不震不动，不戁不竦。百禄是总。（五章）武王载旆，有虔秉钺，如火烈烈，则莫我敢曷。苞有三蘖，莫遂莫达。九有有截，韦顾既伐，昆吾夏桀。（六章）昔在中叶，有震且业。允也天子，降予卿士。实维阿衡，实左右商王。（七章）
閟宫
作者：诗经
朝代：先秦
体裁：四言诗

閟宫有侐，实实枚枚。赫赫姜嫄，其德不回。上帝是依，无灾无害。弥月不迟，是生后稷。降之百福，黍稷重穋，稙稚菽麦。奄有下国，俾民稼穑。有稷有黍，有稻有秬。奄有下土，缵禹之绪。（一章）后稷之孙，实维大王。居岐之阳，实始剪商。至于文武，缵大王之绪。致天之届，于牧之野。无贰无虞，上帝临女。敦商之旅，克咸厥功。王曰叔父，建尔元子，俾侯于鲁。大启尔宇，为周室辅。（二章）乃命鲁公，俾侯于东。锡之山川，土田附庸。周公之孙，庄公之子。龙旂承祀，六辔耳耳。春秋匪解，享祀不忒。皇皇后帝，皇祖后稷，享以骍牺，是飨是宜。降福既多，周公皇祖，亦其福女。（三章）秋而载尝，夏而楅衡。白牡骍刚，牺尊将将。毛炰胾羹，笾豆大房。万舞洋洋，孝孙有庆。俾尔炽而昌，俾尔寿而臧。保彼东方，鲁邦是常。不亏不崩，不震不腾。三寿作朋，如冈如陵。（四章）公车千乘，朱英绿縢，二矛重弓。公徒三万，贝冑朱綅，烝徒增增。戎狄是膺，荆舒是惩，则莫我敢承。俾尔昌而炽，俾尔寿而富。黄发台背，寿胥与试。俾尔昌而大，俾尔耆而艾。万有千岁，眉寿无有害。（五章）泰山岩岩，鲁邦所詹。奄有龟蒙，遂荒大东。至于海邦，淮夷来同。莫不率从，鲁侯之功。（六章）保有凫绎，遂荒徐宅。至于海邦，淮夷蛮貊。及彼南夷，莫不率从。莫敢不诺，鲁侯是若。（七章）天锡公纯嘏，眉寿保鲁。居常与许，复周公之宇。鲁侯燕喜，令妻寿母。宜大夫庶士，邦国是有。既多受祉，黄发儿齿。（八章）徂来之松，新甫之柏，是断是度，是寻是尺。松桷有舄，路寝孔硕。新庙奕奕，奚斯所作。孔曼且硕，万民是若。（九章）诗经名物图解：黍 稷诗经名物图解：虻 贝母 麦诗经名物图解：稻 粱诗经名物图解：贝诗经名物图解：台背（鲐）诗经名物图解：龟诗经名物图解：凫诗经名物图解：松诗经名物图解：柏
闵予小子
作者：诗经
朝代：先秦
体裁：诗

闵予小子，遭家不造，嬛嬛在疚。于乎皇考，永世克孝。念兹皇祖，陟降庭止。维予小子，夙夜敬止。于乎皇王，继序思不忘。
防有鹊巢
作者：诗经
朝代：先秦

防有鹊巢，邛有旨苕。谁侜予美，心焉忉忉。中唐有甓，邛有旨鹝。谁侜予美，心焉惕惕。
防有鹊巢
作者：诗经
朝代：先秦
体裁：四言诗

防有鹊巢，邛有旨苕。谁侜予美，心焉忉忉。（一章）中唐有甓，邛有旨鹝。谁侜予美，心焉惕惕。（二章）诗经名物图解：鹊诗经名物图解：旨鹝 旨苕
陟岵
作者：诗经
朝代：先秦
体裁：四言诗

陟彼岵兮，瞻望父兮。父曰：嗟予子行役，夙夜无已。上慎旃哉，犹来无止。（一章）陟彼屺兮，瞻望母兮。母曰：嗟予季行役，夙夜无寐。上慎旃哉，犹来无弃。（二章）陟彼冈兮，瞻望兄兮。兄曰：嗟予弟行役，夙夜必偕。上慎旃哉，犹来无死。（三章）
隰有苌楚
作者：诗经
朝代：先秦
体裁：四言诗

隰有苌楚，猗傩其枝。夭之沃沃，乐子之无知。（一章）隰有苌楚，猗傩其华。夭之沃沃，乐子之无家。（二章）隰有苌楚，猗傩其实。夭之沃沃，乐子之无室。（三章）诗经名物图解：楚
隰桑
作者：诗经
朝代：先秦

隰桑有阿，其叶有难。既见君子，其乐如何。隰桑有阿，其叶有沃。既见君子，云何不乐。隰桑有阿，其叶有幽。既见君子，德音孔胶。心乎爱矣，遐不谓矣。中心藏之，何日忘之。
隰桑
作者：诗经
朝代：先秦
体裁：四言诗

隰桑有阿，其叶有难。既见君子，其乐如何。（一章）隰桑有阿，其叶有沃。既见君子，云何不乐。（二章）隰桑有阿，其叶有幽。既见君子，德音孔胶。（三章）心乎爱矣，遐不谓矣。中心藏之，何日忘之。（四章）诗经名物图解：桑
雄雉
作者：诗经
朝代：先秦

雄雉于飞，泄泄其羽。我之怀矣，自诒伊阻。雄雉于飞，下上其音。展矣君子，实劳我心。瞻彼日月，悠悠我思。道之云远，曷云能来。百尔君子，不知德行。不忮不求，何用不臧。
雄雉
作者：诗经
朝代：先秦
体裁：四言诗

雄雉于飞，泄泄其羽。我之怀矣，自诒伊阻。（一章）雄雉于飞，下上其音。展矣君子，实劳我心。（二章）瞻彼日月，悠悠我思。道之云远，曷云能来。（三章）百尔君子，不知德行。不忮不求，何用不臧。（四章）诗经名物图解：雉
雍
作者：诗经
朝代：先秦

有来雍雍，至止肃肃。相维辟公，天子穆穆。于荐广牡，相予肆祀。假哉皇考，绥予孝子。宣哲维人，文武维后。燕及皇天，克昌厥后。绥我眉寿，介以繁祉。既右烈考，亦右文母。
雨无正
作者：诗经
朝代：先秦
体裁：四言诗

浩浩昊天，不骏其德。降丧饥馑，斩伐四国。旻天疾威，弗虑弗图。舍彼有罪，既伏其辜。若此无罪，沦胥以铺。（一章）周宗既灭，靡所止戾。正大夫离居，莫知我勚。三事大夫，莫肯夙夜。邦君诸侯，莫肯朝夕。庶曰式臧，覆出为恶。（二章）如何昊天，辟言不信。如彼行迈，则靡所臻。凡百君子，各敬尔身。胡不相畏，不畏于天。（三章）戎成不退，饥成不遂。曾我𣊓御，憯憯日瘁。凡百君子，莫肯用讯。听言则答，谮言则退。（四章）哀哉不能言，匪舌是出，维躬是瘁。哿矣能言，巧言如流，俾躬处休。（五章）维曰于仕，孔棘且殆。云不可使，得罪于天子。亦云可使，怨及朋友。（六章）谓尔迁于王都，曰予未有室家。鼠思泣血，无言不疾。昔尔出居，谁从作尔室。（七章）
青蝇
作者：诗经
朝代：先秦
体裁：诗

营营青蝇，止于樊。岂弟君子，无信谗言。营营青蝇，止于棘。谗人罔极，交乱四国。营营青蝇，止于榛。谗人罔极，构我二人。
青蝇
作者：诗经
朝代：先秦
体裁：四言诗

营营青蝇，止于樊。岂弟君子，无信谗言。（一章）营营青蝇，止于棘。谗人罔极，交乱四国。（二章）营营青蝇，止于榛。谗人罔极，构我二人。（三章）诗经名物图解：棘诗经名物图解：榛
静女
作者：诗经
朝代：先秦
体裁：诗

静女其姝，俟我于城隅。爱而不见，搔首踟蹰。静女其娈，贻我彤管。彤管有炜，说怿女美。自牧归荑，洵美且异。匪女之为美，美人之贻。
静女
作者：诗经
朝代：先秦
体裁：四言诗

静女其姝，俟我于城隅。爱而不见，搔首踟蹰。（一章）静女其娈，贻我彤管。彤管有炜，说怿女美。（二章）自牧归荑，洵美且异。匪女之为美，美人之贻。（三章）
韩奕
作者：诗经
朝代：先秦
体裁：四言诗

奕奕梁山，维禹甸之，有倬其道。韩侯受命，王亲命之。缵戎祖考，无废朕命。夙夜匪解，虔共尔位。朕命不易，干不庭方，以佐戎辟。（一章）四牡奕奕，孔脩且张。韩侯入觐，以其介圭，入觐于王。王锡韩侯，淑旂绥章，簟茀错衡。玄衮赤舄，钩膺镂钖，鞟鞃浅幭，鞗革金厄。（二章）韩侯出祖，出宿于屠。显父饯之，清酒百壶。其殽维何，炰鳖鲜鱼。其蔌维何，维笋及蒲。其赠维何，乘马路车。笾豆有且，侯氏燕胥。（三章）韩侯取妻，汾王之甥，蹶父之子。韩侯迎止，于蹶之里。百两彭彭，八鸾锵锵，不显其光。诸娣从之，祁祁如云。韩侯顾之，烂其盈门。（四章）蹶父孔武，靡国不到。为韩姞相攸，莫如韩乐。孔乐韩土，川泽吁吁。鲂鱮甫甫，麀鹿噳噳。有熊有罴，有猫有虎。庆既令居，韩姞燕誉。（五章）溥彼韩城，燕师所完。以先祖受命，因时百蛮。王锡韩侯，其追其貊。奄受北国，因以其伯。实墉实壑，实亩实藉。献其貔皮，赤豹黄罴。（六章）诗经名物图解：鳖诗经名物图解：笋诗经名物图解：蒲诗经名物图解：马诗经名物图解：鲂诗经名物图解：鱮诗经名物图解：鹿诗经名物图解：熊诗经名物图解：虎诗经名物图解：猫
頍弁
作者：诗经
朝代：先秦

有頍者弁，实维伊何。尔酒既旨，尔殽既嘉。岂伊异人，兄弟匪他。茑与女萝，施于松柏。未见君子，忧心弈弈。既见君子，庶几说怿。有頍者弁，实维何期。尔酒既旨，尔殽既时。岂伊异人，兄弟具来。茑与女萝，施于松上。未见君子，忧心怲怲。既见君子，庶几有臧。有頍者弁，实维在首。尔酒既旨，尔殽既阜。岂伊异人，兄弟甥舅。如彼雨雪，先集维霰。死丧无日，无几相见。乐酒今夕，君子维宴。
頍弁
作者：诗经
朝代：先秦
体裁：四言诗

有頍者弁，实维伊何。尔酒既旨，尔殽既嘉。岂伊异人，兄弟匪他。茑与女萝，施于松柏。未见君子，忧心弈弈。既见君子，庶几说怿。（一章）有頍者弁，实维何期。尔酒既旨，尔殽既时。岂伊异人，兄弟具来。茑与女萝，施于松上。未见君子，忧心怲怲。既见君子，庶几有臧。（二章）有頍者弁，实维在首。尔酒既旨，尔殽既阜。岂伊异人，兄弟甥舅。如彼雨雪，先集维霰。死丧无日，无几相见。乐酒今夕，君子维宴。（三章）诗经名物图解：茑 女萝诗经名物图解：松诗经名物图解：柏
风雨
作者：诗经
朝代：先秦
体裁：诗

风雨凄凄，鸡鸣喈喈。既见君子，云胡不夷。风雨潇潇，鸡鸣胶胶。既见君子，云胡不瘳。风雨如晦，鸡鸣不已。既见君子，云胡不喜。
风雨
作者：诗经
朝代：先秦
体裁：四言诗

风雨凄凄，鸡鸣喈喈。既见君子，云胡不夷。（一章）风雨潇潇，鸡鸣胶胶。既见君子，云胡不瘳。（二章）风雨如晦，鸡鸣不已。既见君子，云胡不喜。（三章）诗经名物图解：鸡
驷驖
作者：诗经
朝代：先秦
体裁：诗

驷驖孔阜，六辔在手。公之媚子，从公于狩。奉时辰牡，辰牡孔硕。公曰左之，舍拔则获。游于北园，四马既闲。輶车鸾镳，载猃歇骄。
驷驖
作者：诗经
朝代：先秦
体裁：四言诗

驷驖孔阜，六辔在手。公之媚子，从公于狩。（一章）奉时辰牡，辰牡孔硕。公曰左之，舍拔则获。（二章）游于北园，四马既闲。輶车鸾镳，载猃歇骄。（三章）诗经名物图解：马
驺虞
作者：诗经
朝代：先秦
体裁：四言诗

彼茁者葭，壹发五豝，于嗟乎驺虞。（一章）彼茁者蓬，壹发五豵，于嗟乎驺虞。（二章）诗经名物图解：葭诗经名物图解：豝诗经名物图解：蓬
鱼丽
作者：诗经
朝代：先秦
体裁：四言诗

鱼丽于罶，鲿鲨。君子有酒，旨且多。（一章）鱼丽于罶，鲂鳢。君子有酒，多且旨。（二章）鱼丽于罶，鰋鲤。君子有酒，旨且有。（三章）物其多矣，维其嘉矣。（四章）物其旨矣，维其偕矣。（五章）物其有矣，维其时矣。（六章）诗经名物图解：鲨诗经名物图解：鲿诗经名物图解：鲂诗经名物图解：鳢诗经名物图解：鲤诗经名物图解：鰋
鱼藻
作者：诗经
朝代：先秦
体裁：诗

鱼在在藻，有颁其首。王在在镐，岂乐饮酒。鱼在在藻，有莘其尾。王在在镐，饮酒乐岂。鱼在在藻，依于其蒲。王在在镐，有那其居。
鲁颂·駉之什·駉
作者：诗经
朝代：先秦
体裁：四言诗

駉駉牡马，在坰之野。薄言駉者，有驈有皇，有骊有黄，以车彭彭。思无疆，思马斯臧。（一章）駉駉牡马，在坰之野。薄言駉者，有骓有駓，有骍有骐，以车伾伾。思无期，思马斯才。（二章）駉駉牡马，在坰之野。薄言駉者，有驒有骆，有骝有雒，以车绎绎。思无斁，思马斯作。（三章）駉駉牡马，在坰之野。薄言駉者，有骃有騢，有驔有鱼，以车祛祛。思无邪，思马斯徂。（四章）诗经名物图解：马
鸡鸣
作者：诗经
朝代：先秦
体裁：诗

鸡既鸣矣，朝既盈矣。匪鸡则鸣，苍蝇之声。东方明矣，朝既昌矣。匪东方则明，月出之光。虫飞薨薨，甘与子同梦。会且归矣，无庶予子憎。
鸤鸠
作者：诗经
朝代：先秦

鸤鸠在桑，其子七兮。淑人君子，其仪一兮。其仪一兮，心如结兮。鸤鸠在桑，其子在梅。淑人君子，其带伊丝。其带伊丝，其弁伊骐。鸤鸠在桑，其子在棘。淑人君子，其仪不忒。其仪不忒，正是四国。鸤鸠在桑，其子在榛。淑人君子，正是国人。正是国人，胡不万年。
鸤鸠
作者：诗经
朝代：先秦
体裁：四言诗

鸤鸠在桑，其子七兮。淑人君子，其仪一兮。其仪一兮，心如结兮。（一章）鸤鸠在桑，其子在梅。淑人君子，其带伊丝。其带伊丝，其弁伊骐。（二章）鸤鸠在桑，其子在棘。淑人君子，其仪不忒。其仪不忒，正是四国。（三章）鸤鸠在桑，其子在榛。淑人君子，正是国人。正是国人，胡不万年。（四章）诗经名物图解：桑诗经名物图解：鸠诗经名物图解：梅诗经名物图解：棘诗经名物图解：榛
鸨羽
作者：诗经
朝代：先秦
体裁：四言诗

肃肃鸨羽，集于苞栩。王事靡盬，不能蓺稷黍。父母何怙。悠悠苍天，曷其有所。（一章）肃肃鸨翼，集于苞棘。王事靡盬，不能蓺黍稷。父母何食。悠悠苍天，曷其有极。（二章）肃肃鸨行，集于苞桑。王事靡盬，不能蓺稻粱。父母何尝。悠悠苍天，曷其有常。（三章）诗经名物图解：鸨诗经名物图解：栩诗经名物图解：黍 稷诗经名物图解：棘诗经名物图解：桑诗经名物图解：稻 粱
鸱鸮
作者：诗经
朝代：先秦
体裁：四言诗

鸱鸮鸱鸮，既取我子，无毁我室。恩斯勤斯，鬻子之闵斯。（一章）迨天之未阴雨，彻彼桑土，绸缪牖户。今女下民，或敢侮予。（二章）予手拮据，予所捋荼，予所蓄租，予口卒瘏，曰予未有室家。（三章）予羽谯谯，予尾翛翛，予室翘翘。风雨所漂摇，予维音哓哓。（四章）诗经名物图解：鸱鸮诗经名物图解：桑诗经名物图解：荼
鸳鸯
作者：诗经
朝代：先秦
体裁：诗

鸳鸯于飞，毕之罗之。君子万年，福禄宜之。鸳鸯在梁，戢其左翼。君子万年，宜其遐福。乘马在厩，摧之秣之。君子万年，福禄艾之。乘马在厩，秣之摧之。君子万年，福禄绥之。
鸳鸯
作者：诗经
朝代：先秦
体裁：四言诗

鸳鸯于飞，毕之罗之。君子万年，福禄宜之。（一章）鸳鸯在梁，戢其左翼。君子万年，宜其遐福。（二章）乘马在厩，摧之秣之。君子万年，福禄艾之。（三章）乘马在厩，秣之摧之。君子万年，福禄绥之。（四章）诗经名物图解：鸳鸯诗经名物图解：马
鹊巢
作者：诗经
朝代：先秦
体裁：诗

维鹊有巢，维鸠居之。之子于归，百两御之。维鹊有巢，维鸠方之。之子于归，百两将之。维鹊有巢，维鸠盈之。之子于归，百两成之。
鹑之奔奔
作者：诗经
朝代：先秦
体裁：诗

鹑之奔奔，鹊之彊彊。人之无良，我以为兄。鹊之彊彊，鹑之奔奔。人之无良，我以为君。
鹑之奔奔
作者：诗经
朝代：先秦
体裁：四言诗

鹑之奔奔，鹊之彊彊。人之无良，我以为兄。（一章）鹊之彊彊，鹑之奔奔。人之无良，我以为君。（二章）诗经名物图解：鹑诗经名物图解：鹊
鹤鸣
作者：诗经
朝代：先秦
体裁：四言诗

鹤鸣于九皋，声闻于野。鱼潜在渊，或在于渚。乐彼之园，爰有树檀，其下维萚。它山之石，可以为错。（一章）鹤鸣于九皋，声闻于天。鱼在于渚，或潜在渊。乐彼之园，爰有树檀，其下维榖。它山之石，可以攻玉。（二章）诗经名物图解：檀诗经名物图解：榖
鹿鸣
作者：诗经
朝代：先秦
体裁：诗

呦呦鹿鸣，食野之苹。我有嘉宾，鼓瑟吹笙。吹笙鼓簧，承筐是将。人之好我，示我周行。呦呦鹿鸣，食野之蒿。我有嘉宾，德音孔昭。视民不恌，君子是则是效。我有旨酒，嘉宾式燕以敖。呦呦鹿鸣，食野之芩。我有嘉宾，鼓瑟鼓琴。鼓瑟鼓琴，和乐且湛。我有旨酒，以燕乐嘉宾之心。
麟之趾
作者：诗经
朝代：先秦
体裁：四言诗

麟之趾，振振公子，于嗟麟兮。（一章）麟之定，振振公姓，于嗟麟兮。（二章）麟之角，振振公族，于嗟麟兮。（三章）
黄鸟
作者：诗经
朝代：先秦
体裁：四言诗

交交黄鸟，止于棘。谁从穆公，子车奄息。维此奄息，百夫之特。临其穴，惴惴其慄。彼苍者天，歼我良人。如可赎兮，人百其身。（一章）交交黄鸟，止于桑。谁从穆公，子车仲行。维此仲行，百夫之防。临其穴，惴惴其慄。彼苍者天，歼我良人。如可赎兮，人百其身。（二章）交交黄鸟，止于楚。谁从穆公，子车针虎。维此针虎，百夫之禦。临其穴，惴惴其慄。彼苍者天，歼我良人。如可赎兮，人百其身。（三章）诗经名物图解：黄鸟诗经名物图解：棘诗经名物图解：桑诗经名物图解：楚
黄鸟
作者：诗经
朝代：先秦

黄鸟黄鸟，无集于谷，无啄我粟。此邦之人，不我肯谷。言旋言归，复我邦族。黄鸟黄鸟，无集于桑，无啄我粱。此邦之人，不可与明。言旋言归，复我诸兄。黄鸟黄鸟，无集于栩，无啄我黍。此邦之人，不可与处。言旋言归，复我诸父。
黄鸟
作者：诗经
朝代：先秦
体裁：四言诗

黄鸟黄鸟，无集于谷，无啄我粟。此邦之人，不我肯谷。言旋言归，复我邦族。（一章）黄鸟黄鸟，无集于桑，无啄我粱。此邦之人，不可与明。言旋言归，复我诸兄。（二章）黄鸟黄鸟，无集于栩，无啄我黍。此邦之人，不可与处。言旋言归，复我诸父。（三章）诗经名物图解：黄鸟诗经名物图解：桑诗经名物图解：栩诗经名物图解：黍 稷诗经名物图解：稻 粱
黍苗
作者：诗经
朝代：先秦
体裁：诗

芃芃黍苗，阴雨膏之。悠悠南行，召伯劳之。我任我辇，我车我牛。我行既集，盖云归哉。我徒我御，我师我旅。我行既集，盖云归处。肃肃谢功，召伯营之。烈烈征师，召伯成之。原隰既平，泉流既清。召伯有成，王心则宁。
黍苗
作者：诗经
朝代：先秦
体裁：四言诗

芃芃黍苗，阴雨膏之。悠悠南行，召伯劳之。（一章）我任我辇，我车我牛。我行既集，盖云归哉。（二章）我徒我御，我师我旅。我行既集，盖云归处。（三章）肃肃谢功，召伯营之。烈烈征师，召伯成之。（四章）原隰既平，泉流既清。召伯有成，王心则宁。（五章）诗经名物图解：黍 稷诗经名物图解：牛
鼓钟
作者：诗经
朝代：先秦
体裁：诗

鼓钟将将，淮水汤汤，忧心且伤。淑人君子，怀允不忘。鼓钟喈喈，淮水湝湝，忧心且悲。淑人君子，其德不回。鼓钟伐鼛，淮有三洲，忧心且妯。淑人君子，其德不犹。鼓钟钦钦，鼓瑟鼓琴，笙磬同音。以雅以南，以籥不僭。
鼓钟
作者：诗经
朝代：先秦
体裁：四言诗

鼓钟将将，淮水汤汤，忧心且伤。淑人君子，怀允不忘。（一章）鼓钟喈喈，淮水湝湝，忧心且悲。淑人君子，其德不回。（二章）鼓钟伐鼛，淮有三洲，忧心且妯。淑人君子，其德不犹。（三章）鼓钟钦钦，鼓瑟鼓琴，笙磬同音。以雅以南，以籥不僭。（四章）
嘉量铭
作者：阙名
朝代：先秦

时文思索，允臻其极。嘉量既成，以观四国。永启厥后，兹器维则。
乌鹊歌
作者：韩凭妻何氏
朝代：先秦
体裁：四言诗

南山有乌，北山张罗。乌自高飞，罗当奈何。乌鹊双飞，不乐凤凰。妾是庶人，不乐宋王。
又答夫歌
作者：韩凭妻何氏
朝代：先秦
体裁：四言诗

其雨淫淫，河大水深，日出当心。
太上导仙铭
作者：韩终
朝代：先秦
体裁：四言诗

子欲长生，当服山精。子欲轻翔，当服山姜。
棘刺雕猴
作者：韩非
朝代：先秦

燕王好微巧，卫人请以棘刺之端为母猴。燕王说之，养之以五乘之奉。王曰：“吾视观客为棘刺之母猴。”客曰：“人主欲观之，必半岁不入宫，不饮酒食肉，雨霁日出，视之晏阴之间，而棘刺之母猴乃可见也。”燕王因养卫人，不能观其母猴。郑有台下之冶者，谓燕王曰：“臣为削者也，诸微物必以削削之，而所削必大于削。今棘刺之端不容削锋，难以治棘刺之端。王试观客之削，能与不能可知也。”王曰：“善。”谓卫人曰：“客为棘刺之母猴也，何以治之？”曰：“以削。”王曰：“吾欲观见之。”客曰：“臣请之舍取之。”因逃。
听邻妓诗
作者：丘巨源
朝代：南北朝

披衽乏游术，凭轼寡文才。蓬门长自寂，虚席视生埃。贵里临倡馆，东邻歌吹台。云间娇响彻，风末艳声来。飞华瑶翠幄，扬芬金碧杯。久绝中州美，从念尸乡灰。遗情悲近世，中山安在哉。
咏七宝扇诗
作者：丘巨源
朝代：南北朝

妙缟贵东夏，巧技出吴闉。裁状白玉璧，缝似明月轮。表里缕七宝，中衔骇鸡珍。画作景山树，图为河洛神。来延挥握玩，入与镮钏亲。生风长袖际，晞华红粉津。拂盻迎娇意，隐映含歌人。时移务忘故，节改竞存新。卷情随象簟，舒心谢锦茵。厌歇何足道，敬哉先后晨。
赠记室羊徽其属疾在外诗
作者：丘渊之
朝代：南北朝

趣以冥感，契以情运。譬彼金兰，坚芳互训。郢夫寝斤，濠津阙问。孰是超赏，非尔殆蕴。予业弗高，屡羁尘役。勉彼俭勤，忝此坟籍。识以荣期，颜以厚积。庶凭纳污，伫规三益。
赠记室羊徽其属疾在外诗
作者：丘渊之
朝代：南北朝
体裁：四言诗

趣以冥感，契以情运。譬彼金兰，坚芳互训。郢夫寝斤，濠津阙问。孰是超赏，非尔殆蕴。（一章）婉晚闲暑，契阔二方。连镳朔野，齐棹江湘。冬均其温，夏共其凉。岂伊多露，情深践霜。（二章）神武遐涤，大衢方挥。屠耒晏业，介焉靡违。闲菀敝径，■弦湛徽。欣彼二仲，与子俱归。（三章）愿言无必，欣慨屡造。尔疾既缨，余忧用老。搔首匪勤，寔缠中抱。言念佳人，只增心搅。（四章）天道虽缅，福善可期。今唯吾子，久应在兹。乘理载遂，冲衿自怡。三折既履，五德宜思。（五章）予业弗高，屡羁尘役。勉彼俭勤，忝此坟籍。识以荣期，颜以厚积。庶凭纳污，伫规三益。（六章）
九日侍宴乐游苑诗
作者：丘迟
朝代：南北朝

朱明已谢，蓐收司礼。爰理秋祓，备扬旌棨。奉璋峨峨，金貂济济。上林弘敞，离宫非一。彩殿回风，丹楼映日。随珠甲帐，屯卫周悉。睟容徐动，天仪澄谧。云物游飏，光景高丽。枯叶未落，寒花委砌。丝桐激舞，楚雅闲慧。参差繁响，殷勤流诣。
夜发密岩口诗
作者：丘迟
朝代：南北朝

弭棹才假寐，击汰已争先。敞朗朝霞澈，惊明晓魄悬。万寻仰危石，百丈窥重泉。丛枝上点点，崩溜下填填。
敬酬柳仆射征怨诗
作者：丘迟
朝代：南北朝

清歌自言妍，雅舞空仙仙。耳中解明月，头上落金钿。雀飞且近远，暮入绮窗前。鱼戏虽南北，终还荷叶边。惟见君行久，新年非故年。
旦发渔浦潭诗
作者：丘迟
朝代：南北朝

渔潭雾未开，赤亭风已飏。棹歌发中流，鸣鞞响沓障。村童忽相聚，野老时一望。诡怪石异象，崭绝峰殊状。森森荒树齐，析析寒沙涨。藤垂岛易陟，崖倾屿难傍。信是永幽栖，岂徒暂清旷。坐啸昔有委，卧治今可尚。
望雪诗
作者：丘迟
朝代：南北朝

氛氲发紫汉，杂沓被朱城。倏忽银台构，俄顷玉树生。绵绵九轨合，昭昭四区明。
玉阶春草诗
作者：丘迟
朝代：南北朝

发溜始参差，扶阶方沃若。杂叶半藏蜻，丛花未隐雀。葳蕤乱碧紫，苍黄间浓薄。
石门山
作者：丘迟
朝代：南北朝
体裁：古风

神功不可限，未见常疑无。扪天倒明玉，蔽地泻隋珠。疾耸犹马奔，熟视如虹趋。丹壁似绣被，翠磴类罗襦。前瞻真刻削，旁观复盘纡。斑驳生虎纹，参差出龙须。金䔲照石洞，木兰润仙衢。琴君入钓鲤，叶令去乘凫。客心胜奔电，为此忽踟蹰。依依明月道，望望白云隅。岁寒方负载，筑室请于居。
答徐侍中为人赠妇诗
作者：丘迟
朝代：南北朝

丈夫吐然诺，受命本遗家。糟糠且弃置，蓬首乱如麻。侧闻洛阳客，金盖翼高车。谒帝时来下，光景不可奢。幽房一洞启，二八尽芳华。罗裙有长短，翠鬓无低斜。长眉横玉脸，皓腕卷轻纱。俱看依井蝶，共取落檐花。何言征戍苦，抱膝空咨嗟。
芳树诗
作者：丘迟
朝代：南北朝

芳叶已漠漠，嘉实复离离。发景傍云屋，凝晖覆华池。轻蜂掇浮颖，弱鸟隐深枝。一朝容色茂，千春长不移。
诗
作者：丘迟
朝代：南北朝

诘旦阊阖开，驰道闻凤吹。轻荑承玉辇，细草藉龙骑。风迟山尚响，雨息云犹积。巢空初鸟飞，荇乱新鱼戏。实为北门重，匪亲孰为寄。参差别念举，肃穆恩波被。小臣信多幸，投生岂酬义。
赠何郎诗
作者：丘迟
朝代：南北朝

向夕秋风起，野马杂尘埃。忧至犹如绕，讵是故人来。檐际落黄叶，阶前网绿苔。遥情不入酒，望美信难哉。
题琴朴
作者：丘迟
朝代：南北朝

边山此嘉树，摇影出云垂。清心有素体，直干无曲枝。凡耳非所别，君子特见知。不辞去根本，造膝仰光仪。
饯别自解诗
作者：乐昌公主
朝代：南北朝

今日何迁次，新官对旧官。笑啼俱不敢，方信作人难。
严陵濑诗
作者：任昉
朝代：南北朝

群峰此峻极，参差百重嶂。清浅既涟漪，激石复奔壮。神物徒有造，终然莫能状。
为王嫡子侍皇太子释尊宴
作者：任昉
朝代：南北朝

在昔归运，阻乱弘多。夷山制宇，荡海为家。风云改族，日月增华。钦圣兹远，怀道兹冲。践言动俗，果行移风。进往一篑，启或三蒙。冰实因水，金亦在镕。惟神知化，在物立言。乐正雅颂，咸被后昆。告奠明祀，观道圣门。日月不息，师表常尊。
九日侍宴乐游苑诗
作者：任昉
朝代：南北朝

帝德峻韶夏，王功书颂平。共贯沿五胜，浊道迈三英。我皇抚归运，时乘信告成。一唱华钟石，再抚被丝笙。黄草归雒木，梯山荐玉荣。时来浊河变，瑞起温洛清。物色动宸眷，民豫降皇情。
出郡传舍哭范仆射诗
作者：任昉
朝代：南北朝

平生礼数绝，式瞻在国桢。一朝万化尽，犹我故人情。待时属兴运，王佐俟民英。结欢三十载，生死一交情。携手遁衰孽，接景事休明。运阻衡言革，时泰玉阶平。浚冲得茂彦，夫子值狂生。伊人有泾渭，非余扬浊清。将乖不忍别，欲以遣离情。不忍一辰意，千龄万恨生。已矣平生事，咏歌盈箧笥。兼复相嘲谑，常与虚舟值。何时见范侯，还叙平生意。与子别几辰，经涂不盈旬。弗睹朱颜改，徒想平生人。宁知安歌日，非君撤瑟晨。已矣余何叹，辍舂哀国均。
出郡传舍哭范仆射诗·其一
作者：任昉
朝代：南北朝

平生礼数绝，式瞻在国桢。一朝万化尽，犹我故人情。待时属兴运，王佐俟民英。结欢三十载，生死一交情。携手遁衰孽，接景事休明。运阻衡言革，时泰玉阶平。浚冲得茂彦，夫子值狂生。伊人有泾渭，非余扬浊清。将乖不忍别，欲以遣离情。不忍一辰意，千龄万恨生。
出郡传舍哭范仆射诗·其三
作者：任昉
朝代：南北朝

与子别几辰，经涂不盈旬。弗睹朱颜改，徒想平生人。宁知安歌日，非君撤瑟晨。已矣余何叹，辍舂哀国均。
出郡传舍哭范仆射诗·其二
作者：任昉
朝代：南北朝

已矣平生事，咏歌盈箧笥。兼复相嘲谑，常与虚舟值。何时见范侯，还叙平生意。
别萧咨议
作者：任昉
朝代：南北朝

离烛有穷辉，别念无终绪。歧言未及申，离目已先举。揆景巫衡阿，临风长楸浦。浮云难嗣音，徘徊怅谁与。傥有关外驿，聊访狎鸥渚。
厉吏人讲学诗
作者：任昉
朝代：南北朝

暮烛迫西榆，将落诫南亩。曰余本疏情，颓暮积榆柳。践境渴师臣，临政钦益友。旰食愿横经，终朝思拥帚。虽欣辨兰艾，何用辟蒿莠。
同谢朏花雪诗
作者：任昉
朝代：南北朝

土膏候年动，积雪表晨暮。散葩似浮玉，飞英若总素。东序皆白珩，西雍尽翔鹭。山经陋蜜荣，骚人贬琼树。
咏池边桃诗
作者：任昉
朝代：南北朝

已谢西王苑，复揖绥山枝。聊逢赏者爱，栖趾傍莲池。开红春灼灼，结实夏离离。
奉和登
作者：任昉
朝代：南北朝

物色感神游，升高怅有阅。南望铜驼街，北走长楸埒。别涧宛沧溟，疏山驾瀛碣。奔鲸吐华浪，司南动轻枻。日下重门照，云开九华澈。观阁隆旧恩，奉图愧前哲。
寄到溉诗
作者：任昉
朝代：南北朝

铁钱两当一，百易代名实。为惠当及时，无待凉秋日。
泛长溪诗
作者：任昉
朝代：南北朝

徇禄聚归粮，依隐谢羁勒。绝物甘离群，长怀思去国。长溪永东舍，震区穷水域。道遇垂纶叟，聊访问津惑。弭楫申九言，无为累牵纆。长泛沧浪水，平明至曛黑。
济浙江诗
作者：任昉
朝代：南北朝

昧旦乘轻风，江湖忽来往。或与归波送，乍逐翻流上。近岸无暇目，远峰更兴想。绿树悬宿根，丹崖颓久壤。
答何徵君诗
作者：任昉
朝代：南北朝

散诞羁鞿外，拘束名教里。得性千乘同，山林无朝市。勿以耕蚕贵，空笑易农士。宿昔仰高山，超然绝尘轨。倾壶已等药，命管亦齐喜。无为叹独游，若终方同止。
答刘孝绰诗
作者：任昉
朝代：南北朝

阅水既成澜，藏舟遂移壑。彼美洛阳子，投我怀秋作。久敬类诚言，吹嘘似嘲谑。兼称夏云尽，复陈秋树索。讵慰耋嗟人，徒深老夫托。直史兼褒贬，辖司专疾恶。九折多美疹，匪报庶良药。子其崇锋颖，春耕励秋获。
答刘居士诗
作者：任昉
朝代：南北朝

君子之道，亦有其四。高行绝俗，盛德出类。才同文锦，学非书肆。望之可阶，即之难至。辍精天理，躔象少微。人与俗异，道与人违。庭飞熠耀，室满伊威。行无辙迹，理绝心机。
答到建安饷杖诗
作者：任昉
朝代：南北朝

故人有所赠，称以冒霜筠。定是湘妃泪，潜洒遂邻彬。扶危复防咽，事归薄暮人。劳君尚齿意，矜此杖乡辰。复资后坐彦，候余方欠伸。献君千里笑，纾我百忧嚬。坐适虽有器，卧游苦无津。何由乘此竹，直见平生亲。
苦热诗
作者：任昉
朝代：南北朝

旭旦烟云卷，烈景入东轩。倾光望转蕙，斜日照西垣。既卷蕉梧叶，复倾葵藿根。重簟无冷气，挟石似怀温。霢霂类珠缀，喘吓状雷奔。
落日泛舟东溪诗
作者：任昉
朝代：南北朝

黝黝桑柘繁，芃芃麻麦盛。交柯溪易阴，反景澄馀映。吾生虽有待，乐天庶知命。不学梁甫吟，唯识沧浪咏。田荒我有役，秩满余谢病。
赠徐徵君诗
作者：任昉
朝代：南北朝

促生悲永路，早交伤晚别。自我隔容徽，于焉徂岁月。情非山河阻，意似江湖悦。东皋有儒素，杳与荣名绝。曾是违赏心，曷用箴余缺。眇焉追平生，尘书废不阅。信此伊能已，怀抱岂暂辍。何以表相思，贞松擅严节。
赠王僧孺诗
作者：任昉
朝代：南北朝

惟子见知，惟余知子。观行视言，要终犹始。敬之重之，如兰如芷。形应影随，曩行今止。百行之首，立人斯著。子之有之，谁毁谁誉。修名既立，老至何遽。谁其执鞭，吾为子御。刘略班艺，虞志荀录。伊昔有怀，交相欣勖。下帷无倦，升高有属。嘉尔晨灯，惜余夜烛。
赠郭桐庐山溪口见候余既未至郭仍进村维舟久之郭生方至诗
作者：任昉
朝代：南北朝

朝发富春渚，蓄意忍相思。涿令行春返，冠盖溢川坻。望久方来萃，悲欢不自持。沧江路穷此，湍险方自兹。叠嶂易成响，重以夜猿悲。客心幸自弭，中道遇心期。亲好自斯绝，孤游从此辞。
夏潦省宅诗
作者：任豫
朝代：南北朝

风棹出天街，星言指沈室。顿楫俄毁垣，恻然悼穷陌。春为发大道，夏为溆潮拆。贵者陋怀居，鄙人安朝夕。生长数十载，幸佑见衰白。堂遗孤孩音，庭馀笄龀迹。入似聚族慰，出为里仁惜。
雪诗
作者：任豫
朝代：南北朝

寒鸢响云啸，悲鸿哀夜号。箕飙振地作，毕阴骇曾高。
劳歌二首
作者：伍辑之
朝代：南北朝

幼童轻岁月，谓言可久长。一朝见零悴，叹息向秋霜。迍邅已穷极，疢痾复不康。每恐先朝露，不见白日光。庶及盛年时，暂遂情所望。吉辰既乖越，来期眇未央。促促岁月尽，穷年空悲伤。女萝依附松，终已冠高枝。浮萍生托水，至死不枯萎。伤哉抱关士，独无松与期。月色似冬草，居身苦且危。幽生重泉下，穷年冰与澌。多谢负郭生，无所事六奇。劳为社下宰，时无魏无知。
劳歌二首·其一
作者：伍辑之
朝代：南北朝

幼童轻岁月，谓言可久长。一朝见零悴，叹息向秋霜。迍邅已穷极，疢痾复不康。每恐先朝露，不见白日光。庶及盛年时，暂遂情所望。吉辰既乖越，来期眇未央。促促岁月尽，穷年空悲伤。
劳歌二首·其二
作者：伍辑之
朝代：南北朝

女萝依附松，终已冠高枝。浮萍生托水，至死不枯萎。伤哉抱关士，独无松与期。月色似冬草，居身苦且危。幽生重泉下，穷年冰与澌。多谢负郭生，无所事六奇。劳为社下宰，时无魏无知。
春芳诗
作者：伍辑之
朝代：南北朝

桃柳发葇荣，丹绿粲郊邑。
行舟值早雾诗
作者：伏挺
朝代：南北朝

水雾杂山烟，冥冥不见天。听猿方忖岫，闻濑始知川。渔人惑澳浦，行舟迷溯沿。日中氛霭尽，空水共澄鲜。
从军五更转五首
作者：伏知道
朝代：南北朝

一更刁斗鸣，校尉逴连城。遥闻射雕骑，悬惮将军名。二更愁未央，高城寒夜长。试将弓学月，聊持剑比霜。三更夜警新，横吹独吟春。强听梅花落，误忆柳园人。四更星汉低，落月与云齐。依稀北风里，胡笳杂马嘶。五更催送筹，晓色映山头。城乌初起堞，更人悄下楼。
从军五更转五首·其一
作者：伏知道
朝代：南北朝

一更刁斗鸣，校尉逴连城。遥闻射雕骑，悬惮将军名。
从军五更转五首·其三
作者：伏知道
朝代：南北朝

三更夜警新，横吹独吟春。强听梅花落，误忆柳园人。
从军五更转五首·其二
作者：伏知道
朝代：南北朝

二更愁未央，高城寒夜长。试将弓学月，聊持剑比霜。
从军五更转五首·其五
作者：伏知道
朝代：南北朝

五更催送筹，晓色映山头。城乌初起堞，更人悄下楼。
从军五更转五首·其四
作者：伏知道
朝代：南北朝

四更星汉低，落月与云齐。依稀北风里，胡笳杂马嘶。
咏人聘妾仍逐琴心诗
作者：伏知道
朝代：南北朝

春色转相催，佳人心自回。长卿琴已弄，秦嘉书未来。挂冠易分绶，荐枕缺因媒。染香风即度，登垣花正开。贞楼若高下，如何上阳台。
赋得招隐
作者：伏知道
朝代：南北朝

招隐访仙楹，丘中琴正鸣。桂丛侵石路，桃花隔世情。薄暮安车近，林喧山鸟惊。
冉冉孤生竹
作者：何偃
朝代：南北朝

流萍依清源，孤鸟宿深沚。荫干相经萦，风波能终始。草生有日月，婚年行及纪。思欲侍衣裳，关山分万里。徒作春夏期，空望良人轨。芳色宿昔事，谁见过时美。凉鸟临秋竟，欢愿亦云已。岂意倚君恩，坐守零落耳。
别才法师于湘还郢北诗
作者：何处士
朝代：南北朝

乘杯事将远，捧袂忽无聊。南楚长沙狭，西浮郢路遥。离庭花已散，别戍马新骄。明日分千里，相思非一条。
敬酬解法师所赠诗
作者：何处士
朝代：南北朝

道林俗之表，慧远庐之阿。买山即高世，乘杯且渡河。法雨时时落，香云片片多。若为将羽化，来济在尘罗。
春日从将军游山寺诗
作者：何处士
朝代：南北朝

兰庭厌俗赏，柰苑瞩年华。始入香山路，仍逢火宅车。慈门数片叶，道树一林花。虽悟危藤鼠，终悲在箧蛇。
通士人篇
作者：何处士
朝代：南北朝

龙宫既入道，凤阙且辞荣。禅龛八想净，义窟四尘轻。香盖法云起，花灯慧火明。自然忘有著，非止悟无生。
和虞记室骞古意诗
作者：何子朗
朝代：南北朝

美人弄白日，灼灼当春牖。清镜对蛾眉，新花弄玉手。燕下拾地泥，风来吹细柳。君子何时归，与我酌樽酒。
学谢体诗
作者：何子朗
朝代：南北朝

桂台清露拂，铜陛落花沾。美人红妆罢，攀钩卷细帘。思君暂促柱，玉指何纤纤。未应为此别，无故坐相嫌。
答何秀才诗
作者：何寘南
朝代：南北朝

自怜耿不寐，拥褐至宵阑。苍茫曙月落，切戾晓风酸。终朝长守馑，叠夜抱馀寒。周道坦且直，弱命溘将殚。灵台聊寄止，戚里岂馀欢。思家无积敛，何以拯急难。
奉和湘东王教班婕妤诗
作者：何思澄
朝代：南北朝

寂寂长信晚，雀声喧洞房。蜘蛛网高阁，驳藓被长廊。虚殿帘帷静，闲阶花蕊香。悠悠视日暮，还复守空床。
拟古
作者：何思澄
朝代：南北朝
体裁：古风

故交不可忘，犹如兰桂芳。新知虽可悦，不异茱萸香。妾有凤凰曲，无非陌上桑。荐君君不御，抱瑟自悲凉。
拟古诗
作者：何思澄
朝代：南北朝

洛浦疑回雪，巫山似旦云。倾城今始见，倾国昔曾闻。媚眼随羞合，丹唇逐笑分。风卷蒲萄带，日照石榴裙。自有狂夫在，空持劳使君。
雪诗
作者：何承嘉
朝代：南北朝

飘飘乘虚，纷纶随风。
天赞
作者：何承天
朝代：南北朝

轩辕改物，以经天人。容成造历，大挠创辰。龙集有次，星纪乃分。
鼓吹铙歌十五首 其一 朱路篇
作者：何承天
朝代：南北朝

朱路扬和鸾，翠盖耀金华。玄牡饰樊缨，流旌拂飞霞。雄戟辟旷途，班剑翼高车。三军且莫喧，听我奏铙歌。清鞞惊短箫，朗鼓节鸣笳。人心惟恺豫，兹音亮且和。轻风起红尘，渟澜发微波。逸韵腾天路，颓响结城阿。仁声被八表，威震振九遐。嗟嗟介胄士，勖哉念皇家。
鼓吹铙歌十五首 其七 将进酒
作者：何承天
朝代：南北朝

将进酒，庆三朝。备繁礼，荐嘉肴。荣枯换，霜雾交。缓春带，命朋僚。车等旗，马齐镳。怀温克，乐林濠。士失志，愠情劳。思旨酒，寄游遨。败德人，甘醇醪。耽长夜，或淫妖。兴屡舞，厉哇谣。形傞傞，声号呶。首既濡，赤亦荒。性命夭，国家亡。嗟后生，节酣觞。匪酒辜，孰为殃。
鼓吹铙歌十五首 其三 雍离篇
作者：何承天
朝代：南北朝

雍士多离民，荆民怀怨情。二凶不量德，构难称其兵。王人衔朝命，正辞纠不庭。上宰宣九伐，万里举长旌。楼船掩江濆，驷介飞重英。归德戒后夫，贾勇尚先鸣。逆徒既不济，愚智亦相倾。霜锋未及染，鄢郢忽已清。西川无潜鳞，北渚有奔鲸。凌威致天府，一战夷三城。江汉被美化，宇宙歌太平。惟我东郡民，曾是深推诚。
鼓吹铙歌十五首 其九 芳树篇
作者：何承天
朝代：南北朝

芳树生北庭，丰隆正徘徊。翠颖陵冬秀，红葩迎春开。佳人闲幽室，惠心婉以谐。兰房掩绮幌，绿草被长阶。日夕游云际，归禽命同栖。皓月盈素景，凉风拂中闺。哀弦理虚堂，要妙清且凄。啸歌流激楚，伤此硕人怀。梁尘集丹帷，微飙扬罗袿。岂怨嘉时暮，徒惜良愿乖。
鼓吹铙歌十五首 其八 君马篇
作者：何承天
朝代：南北朝

君马丽且闲，扬镳腾逸姿。骏足蹑流景，高步追轻飞。冉冉六辔柔，奕奕金华晖。轻霄翼羽盖，长风靡淑旗。愿为范氏驱，雍容步中畿。岂效诡遇子，驰骋趣危机。铅陵策良驷，造父为之悲。不怨吴坂峻，但恨伯乐稀。赦彼岐山盗，实济韩原师。奈何汉魏主，纵情营所私。疲民甘藜藿，厩马患盈肥。人畜贸厥养，苍生将焉归。
鼓吹铙歌十五首 其十一 雉子游原泽篇
作者：何承天
朝代：南北朝

雉子游原泽，幼怀耿介心。饮啄虽勤苦，不愿栖园林。古有避世士，抗志青霄岑。浩然寄卜肆，挥棹通川阴。逍遥风尘外，散发抚鸣琴。卿相非的眄，何况于千金。功名岂不美，宠辱亦相寻。冰炭结六府，忧虞缠胸襟。当世须大度，量己不克任。三复泉流诫，自惊良已深。
鼓吹铙歌十五首 其十二 上邪篇
作者：何承天
朝代：南北朝

上邪下难正，众枉不可矫。音和响必清，端影所以亡。汉宣隆中兴，魏祖宁三方。譬彼针与石，效疾而称良。行苇非不厚，悠悠何讵央。琴瑟时未调，改弦当更张。矧乃治天下，此要安可忘。
鼓吹铙歌十五首 其十五 石流篇
作者：何承天
朝代：南北朝

石上流水，湔湔其波。发源幽岫，永归长河。瞻彼逝者，负月其偕。子在川上，惟以增怀。嗟我殷忧，载劳寤寐。遘此百罹，有志不遂。行年倏忽，长勤是婴。永言没世，悼兹无成。幸遇开泰，沐浴嘉运。绥带安寝，亦又何愠。古之为仁，自求诸己。虚情遥慕，终于徒已。
鼓吹铙歌十五首 其十四 远期篇
作者：何承天
朝代：南北朝

远期千里客，肃驾候良辰。近命城郭友，具尔惟懿亲。高门启双闱，长筵列嘉宾。中唐舞六佾，三厢罗乐人。箫管激悲音，羽毛扬华文。金石响高宇，弦歌动梁尘。修标多巧捷，丸剑亦入神。迁善自雅调，成化由清均。主人垂隆庆，群士乐亡身。愿我圣明君，迩期保万春。
鼓吹铙歌十五首·朱路篇
作者：何承天
朝代：南北朝

朱路扬和鸾，翠盖耀金华。玄牡饰樊缨，流旌拂飞霞。雄戟辟旷途，班剑翼高车。三军且莫喧，听我奏铙歌。清鞞惊短箫，朗鼓节鸣笳。人心惟恺豫，兹音亮且和。轻风起红尘，渟澜发微波。逸韵腾天路，颓响结城阿。仁声被八表，威震振九遐。嗟嗟介胄士，勖哉念皇家。雍士多离民，荆民怀怨情。二凶不量德，构难称其兵。王人衔朝命，正辞纠不庭。上宰宣九伐，万里举长旌。楼船掩江濆，驷介飞重英。归德戒后夫，贾勇尚先鸣。逆徒既不济，愚智亦相倾。霜锋未及染，鄢郢忽已清。西川无潜鳞，北渚有奔鲸。凌威致天府，一战夷三城。江汉被美化，宇宙歌太平。惟我东郡民，曾是深推诚。将进酒，庆三朝。备繁礼，荐嘉肴。荣枯换，霜雾交。缓春带，命朋僚。车等旗，马齐镳。怀温克，乐林濠。士失志，愠情劳。思旨酒，寄游遨。败德人，甘醇醪。耽长夜，或淫妖。兴屡舞，厉哇谣。形傞傞，声号呶。首既濡，赤亦荒。性命夭，国家亡。嗟后生，节酣觞。匪酒辜，孰为殃。君马丽且闲，扬镳腾逸姿。骏足蹑流景，高步追轻飞。冉冉六辔柔，奕奕金华晖。轻霄翼羽盖，长风靡淑旗。愿为范氏驱，雍容步中畿。岂效诡遇子，驰骋趣危机。铅陵策良驷，造父为之悲。不怨吴坂峻，但恨伯乐稀。赦彼岐山盗，实济韩原师。奈何汉魏主，纵情营所私。疲民甘藜藿，厩马患盈肥。人畜贸厥养，苍生将焉归。芳树生北庭，丰隆正徘徊。翠颖陵冬秀，红葩迎春开。佳人闲幽室，惠心婉以谐。兰房掩绮幌，绿草被长阶。日夕游云际，归禽命同栖。皓月盈素景，凉风拂中闺。哀弦理虚堂，要妙清且凄。啸歌流激楚，伤此硕人怀。梁尘集丹帷，微飙扬罗袿。岂怨嘉时暮，徒惜良愿乖。雉子游原泽，幼怀耿介心。饮啄虽勤苦，不愿栖园林。古有避世士，抗志青霄岑。浩然寄卜肆，挥棹通川阴。逍遥风尘外，散发抚鸣琴。卿相非的眄，何况于千金。功名岂不美，宠辱亦相寻。冰炭结六府，忧虞缠胸襟。当世须大度，量己不克任。三复泉流诫，自惊良已深。上邪下难正，众枉不可矫。音和响必清，端影所以亡。汉宣隆中兴，魏祖宁三方。譬彼针与石，效疾而称良。行苇非不厚，悠悠何讵央。琴瑟时未调，改弦当更张。矧乃治天下，此要安可忘。远期千里客，肃驾候良辰。近命城郭友，具尔惟懿亲。高门启双闱，长筵列嘉宾。中唐舞六佾，三厢罗乐人。箫管激悲音，羽毛扬华文。金石响高宇，弦歌动梁尘。修标多巧捷，丸剑亦入神。迁善自雅调，成化由清均。主人垂隆庆，群士乐亡身。愿我圣明君，迩期保万春。
咏舞诗
作者：何敬容
朝代：南北朝

因风且一顾，扬袂隐双蛾。曲终情未已，含睇目增波。
为徐陵伤妾
作者：何曼才
朝代：南北朝

迟迟衫掩泪，悯悯恨萦胸。无复专房日，犹望下山逢。
班婕妤怨
作者：何楫
朝代：南北朝

齐纨既逐箧，赵舞即凌人。履迹随恩故，阶苔逐恨新。独卧销香炷，长啼费锦巾。庭草何聊赖，也持秋当春。
皇太子释奠诗
作者：何胤
朝代：南北朝

灵象既分，神皇握枢。其降曰命，有书有图。化彰礼乐，教光典谟。五经夤序，七纬重敷。保氏述艺，乐正奠师。良玉缘琢，务德由咨。雅沿俗化，风移运迟。道不云远，否终则夷。下武增辉，烝哉体圣。三极彝伦，九服骘政。文以止戈，学以流镜。国崇上庠，人思下竞。昭昭储后，悊秀克明。徽若稽古，体睿申情。往行内洁，前言外清。纡光隆业，让龈胶庭。敷奥折文，悦书敦史。六诗开滞，三易机理。光耀程辉，华翻丽起。尊圣明贤，释兹敬礼。仪形初盥，容祗荐陈。罍鬯清飨，俎实芳礼。登歌奏阕，有司告神。以介景福，庆无不臻。祝史赞撤，敛圭轩燕。笙镛列阶，展声宿县。舞节金石，歌依越练。交袖折羽，流龠清殿。傧仪接贽，相诏初筵。峨峨台弁，灼灼藩蝉。时英整笏，胄子端篇。大观在上，于斯盛焉。云行雨施，品物甄流。敷荣散春，兰芬曜秋。道洽虽均，蒙固难周。进垂智效，退惭山丘。
皇太子释奠诗
作者：何胤
朝代：南北朝
体裁：四言诗

灵象既分，神皇握枢。其降曰命，有书有图。化彰礼乐，教光典谟。五经夤序，七纬重敷。（一章）保氏述艺，乐正奠师。良玉缘琢，务德由咨。雅沿俗化，风移运迟。道不云远，否终则夷。（二章）下武增辉，烝哉体圣。三极彝伦，九服骘政。文以止戈，学以流镜。国崇上庠，人思下竞。（三章）昭昭储后，悊秀克明。徽若稽古，体睿申情。往行内洁，前言外清。纡光隆业，让龈胶庭。（四章）敷奥折文，悦书敦史。六诗开滞，三易机理。光耀程辉，华翻丽起。尊圣明贤，释兹敬礼。（五章）仪形初盥，容祗荐陈。罍鬯清飨，俎实芳礼。登歌奏阕，有司告神。以介景福，庆无不臻。（六章）祝史赞撤，敛圭轩燕。笙镛列阶，展声宿县。舞节金石，歌依越练。交袖折羽，流龠清殿。（七章）傧仪接贽，相诏初筵。峨峨台弁，灼灼藩蝉。时英整笏，胄子端篇。大观在上，于斯盛焉。（八章）云行雨施，品物甄流。敷荣散春，兰芬曜秋。道洽虽均，蒙固难周。进垂智效，退惭山丘。（九章）
伤章公大将军诗
作者：何胥
朝代：南北朝

百万横行罢，三千白日新。短箫应出塞，长笛反惊邻。槐庭惨芳树，舞阁思阳春。所悲金谷妓，坐望玉关人。
哭陈昭诗
作者：何胥
朝代：南北朝

思人适旧馆，寂寞非一源。无复酣歌乐，空馀燕雀喧。落晖隐穷巷，秋风生故园。抚孤空对此，零泪欲奚言。
被使出关诗
作者：何胥
朝代：南北朝

出关登陇坂，回首望秦川。绛水通西晋，机桥指北燕。奔流下激石，古木上参天。莺啼落春后，雁度在秋前。平生屡此别，肠断自催年。
赋得待诏金马门诗
作者：何胥
朝代：南北朝

汉家一统轨，济济万国朝。飞缨拂晓雾，轻辇逐晨飙。槐衢映绿绂，日彩丽金貂。此时参待诏，谁复想渔樵。
七夕诗
作者：何逊
朝代：南北朝

仙车驻七襄。凤驾出天潢。月映九微火。风吹百合香。来欢暂巧笑。还泪已沾裳。依稀如洛汭。倐忽似高唐。别离未得语。河汉渐汤汤。
七夕诗
作者：何逊
朝代：南北朝

仙车驻七襄，凤驾出天潢。月映九微火，风吹百合香。来欢暂巧笑，还泪已沾裳。依稀如洛汭，倏忽似高唐。别离未得语，河汉渐汤汤。
下方山
作者：何逊
朝代：南北朝
体裁：诗

寒鸟树间响，落星川际浮。
繁霜白晓岸，苦雾黑晨流。
鳞鳞逆去水，弥弥急还舟。
望乡行复立，瞻途近更修。
谁能百里地，萦绕千端愁。
下方山诗
作者：何逊
朝代：南北朝

寒鸟树间响。落星川际浮。繁霜白晓岸。苦雾黑晨流。鳞鳞逆去水。弥弥急还舟。望乡行复立。瞻途近更修。谁能百里地。萦绕千端愁。
下方山诗
作者：何逊
朝代：南北朝

寒鸟树间响，落星川际浮。繁霜白晓岸，苦雾黑晨流。鳞鳞逆去水，瀰瀰急还舟。望乡行复立，瞻途近更修。谁能百里地，萦绕千端愁。
下直出溪边望答虞丹徒敬诗
作者：何逊
朝代：南北朝

夫君美章句。席丈珍梁楚。伊余忝摄官。含毫亦禁阻。直庐去咫尺。心期得宴语。休沐乃幽栖。别离未几许。伫立日将暮。相思忽无绪。溪北映初星。桥南望行炬。九重不可越。三爵何由举。
下直出溪边望答虞丹徒敬诗
作者：何逊
朝代：南北朝

夫君美章句，席丈珍梁楚。伊余忝摄官，含毫亦禁阻。直庐去咫尺，心期得宴语。休沐乃幽栖，别离未几许。伫立日将暮，相思忽无绪。溪北映初星，桥南望行炬。九重不可越，三爵何由举。
与崔录事别兼叙携手诗
作者：何逊
朝代：南北朝

去夏予回首，言乃重行行。今春游派澨，访子犹武城。暂别年逾半，同归月未盈。复道中寒食，弥留旷不平。道术既为务，欢悰苦未并。及尔沈痾愈，值兹秋序明。石碛沿江静，沙流绕岸清。川平看鸟远，水浅见鱼惊。逝将穷履历，方欲恣逢迎。何言聚易散，乡棹尔孤征。我本倦游客，心念似悬旌。闻离常屑涕，是别尽凄清。况此忘怀地，相爱犹弟兄。脉脉留南浦，悠悠返上京。欲镊星星鬓，因君示友生。
与崔录西别兼叙携手诗
作者：何逊
朝代：南北朝

去夏予回首。言乃重行行。今春游派澨。访子犹武城。到别年逾半。同归月未盈。复道中寒食。弥留旷不平。道术既为务。欢悰苦未幷。及尔沉痾愈。值兹秋序明。石碛㳂江静。沙流绕岸清。川平看鸟远。水浅见鱼惊。逝将穷履历。方欲恣逢迎。何言聚易散。乡棹尔孤征。我本倦游客。心念似悬旌。闻离常屑涕。是别尽凄清。况此忘怀地。相爱犹弟兄。脉脉留南浦。悠悠返上京。欲镊星星鬓。因君示友生。
与沈助教同宿湓口夜别诗
作者：何逊
朝代：南北朝

我为浔阳客。戒旦乃西游。君随春水驶。鸡鸣亦动舟。共泛湓之浦。旅泊次城楼。华烛已消半。更人数唱筹。行人从此别。去去不淹留。
与沈助教同宿湓口夜别诗
作者：何逊
朝代：南北朝

我为浔阳客，戒旦乃西游。君随春水驶，鸡鸣亦动舟。共泛湓之浦，旅泊次城楼。华烛已消半，更人数唱筹。行人从此别，去去不淹留。
与胡兴安夜别诗
作者：何逊
朝代：南北朝
体裁：诗

居人行转轼，客子暂维舟。念此一筵笑，分为两地愁。露湿寒塘草，月映清淮流。方抱新离恨，独守故园秋。
与苏九德别
作者：何逊
朝代：南北朝

宿昔梦颜色，咫尺思言偃。何况杳来期，各在天一面。踟蹰暂举酒，倏忽不相见。春草似青袍，秋月如团扇。三五出重云，当知我忆君。萋萋若被径，怀抱不相闻。
与苏九德别诗
作者：何逊
朝代：南北朝

宿昔梦颜色，咫尺思言偃。何况杳来期，各在天一面。踟躇暂举酒，倏忽不相见。春草似青袍，秋月如团扇。三五出重云，当知我忆君。萋萋若被径，怀抱不相闻。
与虞记室诸人咏扇诗
作者：何逊
朝代：南北朝

如圭信非玷，学月但为轮。机杼蘼芜妾，裁缝箧笥人。摇风入素手，占曲掩朱唇。罗袖幸拂拭，微芳聊可因。
与虞记室诸人咏扇诗
作者：何逊
朝代：南北朝

如珪信非玷。学月但为轮。机杼蘼芜妾。裁缝箧笥人。摇风入素手。占曲掩朱唇。罗袖幸拂拭。微芳聊可因。
临别联句
作者：何逊
朝代：南北朝

临别情多绪。送归涕如霰。君望长安城。予悲独不见。尔来同去国。予归方异县。怀别心独忧。手泪方溅溅。
临别联句
作者：何逊
朝代：南北朝

临别情多绪，送归涕如霰。君望长安城，予悲独不见。尔来同去国，予归方异县。怀别心独忧，手泪方溅溅。
临行与故游夜别
作者：何逊
朝代：南北朝
体裁：诗

历稔共追随，一旦辞群匹。复如东注水，未有西归日。夜雨滴空阶，晓灯暗离室。相悲各罢酒，何时同促膝？
临行公车诗
作者：何逊
朝代：南北朝

扰扰排曙扉。鳞鳞驱早驾。禁门俨犹闭。严城方警夜。道胜多增荣。拙蒲终难化。以兹畎浍质。重与沧溟舍。纚舟去浊河。揆景辞清灞。平生多意绪。怀抱皆徂谢。念此将如何。抚心独悲咤。
临行公车诗
作者：何逊
朝代：南北朝

扰扰排曙扉，鳞鳞驱早驾。禁门俨犹闭，严城方警夜。道胜多增荣，拙蒲终难化。以兹畎浍质，重与沧溟舍。纚舟去浊河，揆景辞清灞。平生多意绪，怀抱皆徂谢。念此将如何，抚心独悲咤。
为人妾思诗
作者：何逊
朝代：南北朝

魂销形已去。钗落犹依枕。欲去泪无眦。不看悲复甚。
为人妾思诗二首
作者：何逊
朝代：南北朝

魂销形已去，钗落犹依枕。欲去泪无眦，不看悲复甚。机中刺绣所，窗下朝妆处。未忆神已伤，欲忘悲不去。
为人妾思诗二首·其一
作者：何逊
朝代：南北朝

魂销形已去，钗落犹依枕。欲去泪无眦，不看悲复甚。
为人妾思诗二首·其二
作者：何逊
朝代：南北朝

机中刺绣所，窗下朝妆处。未忆神已伤，欲忘悲不去。
为人妾怨诗
作者：何逊
朝代：南北朝

燕戏还檐际。花飞落枕前。寸心君不见。拭泪坐调弦。
为人妾怨诗
作者：何逊
朝代：南北朝

燕戏还檐际，花飞落枕前。寸心君不见，拭泪坐调弦。
九日侍宴乐游苑诗为西封侯作
作者：何逊
朝代：南北朝

皇德无余让。重规袭帝勋。垂衣化比屋。睠顾慎为君。翾飞悦有道。卉木荷平分。宸襟动时豫。岁序属凉氛。城霞旦晃朗。槐雾晓氤氲。鸾舆和八袭。凤驾启千羣。羽觞欢湛露。佾舞奏承云。禁林终宴晚。华池物色曛。疏树飜高叶。寒流聚细文。晴轩连瑞气。同惹御香芬。日斜迢递宇。风起嵯峨云。运偶参侯服。恩洽厕朝闻。于焉藉多幸。岁暮仰游汾。
九日侍宴乐游苑诗为西封侯作
作者：何逊
朝代：南北朝

皇德无馀让，重规袭帝勋。垂衣化比屋，眷顾慎为君。翾飞悦有道，卉木荷平分。宸襟动时豫，岁序属凉氛。城霞旦晃朗，槐雾晓氤氲。鸾舆和八袭，凤驾启千群。羽觞欢湛露，佾舞奏承云。禁林终宴晚，华池物色曛。疏树翻高叶，寒流聚细文。晴轩连瑞气，同惹御香芬。日斜迢递宇，风起嵯峨云。运偶参侯服，恩洽厕朝闻。于焉藉多幸，岁暮仰游汾。
从主移西州寓直斋内霖雨不晴怀郡中游聚诗
作者：何逊
朝代：南北朝

寓直惭虎贲。沉迷岂职事。祈祈寒枝动。蒙蒙秋雨驶。不见眼中人。空想山南寺。双桐傍櫩上。长杨夹门植。夙昔构良游。接膝同欢志。东西忽为阻。向隅怀独思。飒飒履声喧。扰扰羣分异。卧闻复雷响。坐视重扃秘。欲寄一行书。何解三秋意。
从主移西州寓直斋内霖雨不晴怀郡中游聚诗
作者：何逊
朝代：南北朝

寓直惭虎贲，沈迷岂职事。祈祈寒枝动，濛濛秋雨驶。不见眼中人，空想山南寺。双桐傍檐上，长杨夹门植。夙昔构良游，接膝同欢志。东西忽为阻，向隅怀独思。飒飒履声喧，扰扰群分异。卧闻复雷响，坐视重扃秘。欲寄一行书，何解三秋意。
从镇江州与游故别诗
作者：何逊
朝代：南北朝

历稔共追随，一旦辞群匹。复如东注水，未有西归日。夜雨滴空阶，晓灯暗离室。相悲各罢酒，何时同促膝。
仰赠从兄兴宁寘南诗
作者：何逊
朝代：南北朝

家世传儒雅。贞白仰余徽。宗派已孤狭。财产又贫微。栖息同蜗舍。出入共荆扉。松笔时临沼。蒲简得垂帷。幸逢四海泰。日月耀增辉。相顾无羽翮。何由总奋飞。一朝异言宴。万里就暌违。远江飘素沫。高山郁翠微。相思对淼淼。相望隔巍巍。死灰终不然。长岑且未归。当怜此分袂。脉脉泪沾衣。
仰赠从兄兴宁寘南诗
作者：何逊
朝代：南北朝

家世传儒雅，贞白仰馀徽。宗派已孤狭，财产又贫微。栖息同蜗舍，出入共荆扉。松笔时临沼，蒲简得垂帷。幸逢四海泰，日月耀增辉。相顾无羽翮，何由总奋飞。一朝异言宴，万里就暌违。远江飘素沫，高山郁翠微。相思对淼淼，相望隔巍巍。死灰终不然，长岑且未归。当怜此分袂，脉脉泪沾衣。
伤徐主簿诗
作者：何逊
朝代：南北朝

世上逸羣士。人间彻惣贤。毕池论赏赐。蒋径笃周旋。一旦辞东序。千秋送北邙。客箫虽有乐。邻笛遂还伤。提琴就阮籍。载酒觅杨雄。直荷□□水。斜柳细牵风。
伤徐主簿诗
作者：何逊
朝代：南北朝

世上逸群士，人间彻惣贤。毕池论赏赐，蒋径笃周旋。一旦辞东序，千秋送北邙。客箫虽有乐，邻笛遂还伤。提琴就阮籍，载酒觅杨雄。直荷□□水，斜柳细牵风。
入东经诸暨县下浙江作诗
作者：何逊
朝代：南北朝

疲身不自量。温腹无恒拟。未能守封植。何能固廉耻。一经可人言。三冬徒戏尔。虚信苍苍色。未究冥冥理。得彼既宜然。失之良有以。常言厌四壁。自觉轻千里。日夕聊望远。山川空信美。归飞天际没。云雾江边起。安邑乏主人。临卬多客子。乡乡自风俗。处处皆城市。所见无故人。含意终何已。
入东经诸暨县下浙江作诗
作者：何逊
朝代：南北朝

疲身不自量，温腹无恒拟。未能守封植，何能固廉耻。一经可人言，三冬徒戏尔。虚信苍苍色，未究冥冥理。得彼既宜然，失之良有以。常言厌四壁，自觉轻千里。日夕聊望远，山川空信美。归飞天际没，云雾江边起。安邑乏主人，临卬多客子。乡乡自风俗，处处皆城市。所见无故人，含意终何已。
入西塞示南府同僚
作者：何逊
朝代：南北朝
体裁：诗

露清晓风冷，天曙江晃爽。
薄云岩际出，初月波中上。
黯黯连嶂阴，骚骚急沫响。
回楂急碍浪，群飞争戏广。
伊余本羁客，重暌复心赏。
望乡虽一路，怀归成二想。
在昔爱名山，自知欢独往。
情游乃落魄，得性随怡养。
年事以蹉跎，生平任浩荡。
方还让夷路，谁知羡鱼网？
入西塞示南府同僚诗
作者：何逊
朝代：南北朝

露清晓风冷。天曙江晃爽。薄云岩际出。初月波中上。黯黯连嶂阴。骚骚急沫响。回楂急碍浪。羣飞争戏广。伊余本覊客。重暌复心赏。望乡虽一路。怀归成二想。在昔爱名山。自知欢独往。情游乃落魄。得性理随怡养。年事以蹉跎。生平任浩荡。方还让夷路。谁知羡鱼网。
入西塞示南府同僚诗
作者：何逊
朝代：南北朝

露清晓风冷，天曙江晃爽。薄云岩际出，初月波中上。黯黯连嶂阴，骚骚急沫响。回楂急碍浪，群飞争戏广。伊余本羁客，重暌复心赏。望乡虽一路，怀归成二想。在昔爱名山，自知欢独往。情游乃落魄，得性随怡养。年事以蹉跎，生平任浩荡。方还让夷路，谁知羡鱼网。
刘博士江丞朱从事同顾不值作诗云尔
作者：何逊
朝代：南北朝

故人笃久要。新知从暮室。崎岖枉道过。邂逅幽人出。心期不会面。怀之成首疾。向夕敞山扉。临窗玩余帙。蜘蛛正网户。落花纷入膝。浸淫水上风。蔽亏霞中日。良辰一携手。住坐无俦匹。刘侯务属书。江生勤下笔。朱君博辞理。去去追名实。是顾一参差。何能更蓬荜。吾人少拘碍。得性便游逸。方欲俟褰裳。相从欢道术。
刘博士江丞朱从事同顾不值作诗云尔
作者：何逊
朝代：南北朝

故人笃久要，新知从暮室。崎岖枉道过，邂逅幽人出。心期不会面，怀之成首疾。向夕敞山扉，临窗玩馀帙。蜘蛛正网户，落花纷入膝。浸淫水上风，蔽亏霞中日。良辰一携手，住坐无俦匹。刘侯务属书，江生勤下笔。朱君博辞理，去去追名实。是顾一参差，何能更蓬筚。吾人少拘碍，得性便游逸。方欲俟褰裳，相从欢道术。
刘博士江丞朱从事同顾不值作诗云尔
作者：何逊
朝代：南北朝
体裁：古风

故人笃久要，新知从暮室。崎岖枉道过，邂逅幽人出。心期不会面，怀之成首疾。向夕敞山扉，临窗玩馀帙。蜘蛛正网户，落花纷入膝。浸淫水上风，蔽亏霞中日。良辰一携手，住坐无俦匹。刘侯务属书，江生勤下笔。朱君博辞理，去去追名实。是顾一参差，何能更蓬荜。吾人少拘碍，得性便游逸。方欲俟褰裳，相从欢道术。
初发新林诗
作者：何逊
朝代：南北朝

伊昔负薪暇，慕义游梁楚。短翮忘连翩，追飞散容与。优游沐道教，渐渍淹寒暑。大德本无酬，轻生窃自许。舟归属海运，风积如鹏举。浮水暗舟舻，合岸喧徒侣。凛凛穷秋暮，初寒入洲渚。铙吹响清江，悬旗出长屿。危樯迥不进，沓浪高难拒。回首泣亲宾，中天望宛许。帝城犹隐约，家园无处所。去矣方悠悠，含意将何语。
别沈助教诗
作者：何逊
朝代：南北朝

可怜玉匣剑。复此飞凫舄。未觉爱生憎。忽见双成只。一朝别笑语。万事成畴昔。道遒若波澜。人生异金石。愿君深自爱。共念悲无益。
别沈助教诗
作者：何逊
朝代：南北朝

可怜玉匣剑，复此飞凫舄。未觉爱生憎，忽见双成只。一朝别笑语，万事成畴昔。道遒若波澜，人生异金石。愿君深自爱，共念悲无益。
南还道中送赠刘咨议别诗
作者：何逊
朝代：南北朝

一官从府役，五稔去京华。遽逐春流返，归帆得望家。天末静波浪，日际敛烟霞。岸荠生寒叶，村梅落早花。游鱼上急水，独鸟赴行楂。目想平陵柏，心忆青门瓜。曲陌背通垣，长墟抵狭斜。善邻谈谷稼，故老述桑麻。寝兴从闲逸，视听绝喧哗。夫君日高兴，为乐坐骄奢。室堕倾城佩，门交接幰车。入塞长云雨，出国暂泥沙。握手分歧路，临川何怨嗟。
南还道中送赠刘谘议别诗
作者：何逊
朝代：南北朝

一官从府役。五稔去京华。遽逐春流返。归帆得望家。天末静波浪。日际敛烟霞。岸荠生寒叶。村梅落早花。游鱼上急水。独鸟赴行楂。目想平陵柏。心忆青门瓜。曲陌背通垣。长墟抵狭斜。善邻谈谷稼。故老述桑麻。寝兴从闲额外负担。视听绝喧哗。夫君日高兴。为乐坐骄奢。室堕倾城佩。门交接幰车。入寒长云雨。出国暂泥沙。握手分歧路。临川何怨嗟。
又答江革诗
作者：何逊
朝代：南北朝

棘端虽非譬，至妙安可量。要知同罔象，然始见毫芒。
又答泛江革诗
作者：何逊
朝代：南北朝

棘端虽非譬。至妙安可量。要知同罔象。然始见毫芒。
同虞记室登楼望远归诗
作者：何逊
朝代：南北朝

登楼欲望谭元春。遥遥见白衣。白衣犹远远。言是稍知非。对窗看宝瑟。入户弄鸣机。无令日光晚。门阁掩重扉。
同虞记室登楼望远归诗
作者：何逊
朝代：南北朝

登楼欲望远，遥遥见白衣。白衣犹远远，言是稍知非。对窗看宝瑟，入户弄鸣机。无令日光晚，门阁掩重扉。
和刘咨议守风诗
作者：何逊
朝代：南北朝

弥旬苦凌乱，揆景候阡陌。昼想汝阳津，夜梦邯郸驿。愤风急惊岸，屯云仍触石。萧条疾帆流，磈礧冲波白。息榜已云久，维稍晨已积。苍苍极浦潮，杳杳长洲夕。本惭佽飞剑，宁慕澹台璧。纤罗若不□，跂予中上泽。
和刘谘议守风诗
作者：何逊
朝代：南北朝

弥旬苦凌乱。揆景候阡陌。昼想汝阳津。夜梦邯郸驿。愤风急惊岸。屯云仍触石。萧条疾帆流。磈礧冲波白。息榜已云久。维稍晨已积。苍苍极浦潮。杳杳长洲久。本惭佽飞剑。宁慕澹台璧。纤罗若不□。跂予中上泽。
和司马博士咏雪诗
作者：何逊
朝代：南北朝

凝阶夜似月。拂树晓疑春。萧散忽如尽。徘徊已复新。暂蔽卷纨质。复惭施粉人。若逐微风起。谁言非玉尘。
和司马博士咏雪诗
作者：何逊
朝代：南北朝

凝阶夜似月，拂树晓疑春。萧散忽如尽，徘徊已复新。暂蔽卷纨质，复惭施粉人。若逐微风起，谁言非玉尘。
和萧咨议岑离闺怨诗
作者：何逊
朝代：南北朝

晓河没高栋，斜月半空庭。窗中度落叶，帘外隔飞萤。含悲下翠帐，掩泣闭金屏。昔期今未返，春草寒复青。思君无转易，何异北辰星。
和萧谘议岑离装怨诗
作者：何逊
朝代：南北朝

晓河没高栋。斜月半空庭。窗中度落叶。帘外隔飞萤。含悲下翠帐。掩泣闭金屏。昔期今未返。春草寒复青。思君无转易。何异北辰星。
咏娼妇诗
作者：何逊
朝代：南北朝

暧暧高楼暮。华烛帐前明。罗帏雀钗影。宝瑟凤雏声。夜花枝上发。新月雾中生。谁念当窗牖。相望外盈盈。
咏娼妇诗
作者：何逊
朝代：南北朝

暧暧高楼暮，华烛帐前明。罗帏雀钗影，宝瑟凤雏声。夜花枝上发，新月雾中生。谁念当窗牖，相望独盈盈。
咏春雪寄族人治书思澄诗
作者：何逊
朝代：南北朝

可怜江上雪。回风起复灭。本欲映梅花。翻悲似玉屑。朝莺日弄响。暮条行可结。咸言不适时。安知非矫节。
咏春雪寄族人治书思澄诗
作者：何逊
朝代：南北朝

可怜江上雪，回风起复灭。本欲映梅花，翻悲似玉屑。朝莺日弄响，暮条行可结。咸言不适时，安知非矫节。
咏春风诗
作者：何逊
朝代：南北朝

可闻不可见。能重复能轻。镜前飘落粉。琴上响余声。
咏春风诗
作者：何逊
朝代：南北朝

可闻不可见，能重复能轻。镜前飘落粉，琴上响馀声。
咏杂花诗
作者：何逊
朝代：南北朝

井上发新花。谁言不经染。已如薄紫拂。复似浓红点。状锦无裁缝。依霞有舒敛。
咏杂花诗
作者：何逊
朝代：南北朝

井上发新花，谁言不经染。已如薄紫拂，复似浓红点。状锦无裁缝，依霞有舒敛。
咏照镜诗
作者：何逊
朝代：南北朝

朱帘旦初卷。绮机朝未织。玉匣开鉴影。宝台临净饰。对影独含笑。看花时转侧。聊为出茧眉。试染夭桃色。羽钗如可间。金钿畏相逼。荡子行未归。啼妆坐沾臆。
咏照镜诗
作者：何逊
朝代：南北朝

朱帘旦初卷，绮机朝未织。玉匣开鉴影，宝台临净饰。对影独含笑，看花时转侧。聊为出茧眉，试染夭桃色。羽钗如可间，金钿畏相逼。荡子行未归，啼妆坐沾臆。
咏白鸥兼嘲别者诗
作者：何逊
朝代：南北朝

可怜双白鸥。朝夕水上游。何言异栖息。雌住雄不留。孤飞出潊浦。独宿下沧洲。东西从此别。影响绝无由。
咏白鸥兼嘲别者诗
作者：何逊
朝代：南北朝

可怜双白鸥，朝夕水上游。何言异栖息，雌住雄不留。孤飞出溆浦，独宿下沧洲。东西从此别，影响绝无由。
咏舞妓
作者：何逊
朝代：南北朝

管清罗荐合，弦惊雪袖迟。逐唱回纤手，听曲动蛾眉。凝情眄堕珥，微睇托含辞。日暮留嘉客，相看爱此时。
咏舞妓诗
作者：何逊
朝代：南北朝

管清罗荐合。弦惊雪袖迟。逐唱回纤手。听曲动蛾眉。凝情眄堕珥。微睇托含辞。日暮留嘉客。相看爱此时。
哭吴兴柳恽诗
作者：何逊
朝代：南北朝

南州擅荆梓。上国称羽仪。伊人以载德。李公伤在期。远识内无愠。深衰外有规。清文穷丽则。弘论尽高奇。多能诚所贵。小善聊复为。百步均射叶。八体妙临池。曲悟同神解。龟谋信有知。入朝耿长剑。出牧盛层麾。纳言信加首。丰貂亦在移。霞区两借寇。贪泉一举巵。翰飞矫未极。朝露溘先危。以兹旧馆想。况乃西日垂。蔓草生车辙。枯木卧崩坻。樽酒谁为满。灵衣空自披。眷言寻惠好。恸哭悲路歧。含毫徒有属。搦管竟无摛。
哭吴兴柳恽诗
作者：何逊
朝代：南北朝

南州擅荆梓，上国称羽仪。伊人以戴德，李公伤在期。远识内无愠，深衷外有规。清文穷丽则，弘论尽高奇。多能诚所贵，小善聊复为。百步均射叶，八体妙临池。曲悟同神解，龟谋信有知。入朝耿长剑，出牧盛层麾。纳言信加首，丰貂亦在移。霞区两借寇，贪泉一举卮。翰飞矫未极，朝露溘先危。以兹旧馆想，况乃西日垂。蔓草生车辙，枯木卧崩坻。樽酒谁为满，灵衣空自披。眷言寻惠好，恸哭悲路歧。含毫徒有属，搦管竟无摛。
嘲刘郎诗
作者：何逊
朝代：南北朝

房栊灭夜火。窗户映朝光。妖女褰帷去。躞蹀初下床。雀钗横晓鬓。蛾眉艳宿妆。稍闻玉钏远。犹怜翠被香。宁知早朝客。差池已雁行。
嘲刘郎诗
作者：何逊
朝代：南北朝

房栊灭夜火，窗户映朝光。妖女褰帷去，躞蹀初下床。雀钗横晓鬓，蛾眉艳宿妆。稍闻玉钏远，犹怜翠被香。宁知早朝客，差池已雁行。
塘边见古冢诗
作者：何逊
朝代：南北朝

行路一孤坟。路成坟欲毁。空疑年代积。不知陵谷徙。几逢秋叶黄。骤见春流弥。金蚕不可织。玉树何时蕋。陌上驱驰人。笑歌自侈靡。今日非明日。所念谁怜此。
塘边见古冢诗
作者：何逊
朝代：南北朝

行路一孤坟，路成坟欲毁。空疑年代积，不知陵谷徙。几逢秋叶黄，骤见春流瀰。金蚕不可织，玉树何时蕊。陌上驱驰人，笑歌自侈靡。今日非明日，所念谁怜此。
增新曲相对联句
作者：何逊
朝代：南北朝

酒阑日隐树。上客请调弦。娇人挟瑟至。逶迤未肯前。旧爱今何在。新声徒自怜。有曲无人听。徙倚高楼前。徘徊映日照。转侧被风吹。徒为相思响。伤春君不知。月昏楼上坐。含悲望别离。已切空床怨。复看花柳枝。
增新曲相对联句
作者：何逊
朝代：南北朝

酒阑日隐树，上客请调弦。娇人挟瑟至，逶迤未肯前。旧爱今何在，新声徒自怜。有曲无人听，徙倚高楼前。徘徊映日照，转侧被风吹。徒为相思响，伤春君不知。月昏楼上坐，含悲望别离。已切空床怨，复看花柳枝。
夕望江桥示萧咨议杨建康江主簿诗
作者：何逊
朝代：南北朝

夕鸟已西度，残霞亦半消。风声动密竹，水影漾长桥。旅人多忧思，寒江复寂寥。尔情深巩落，予念返渔樵。何因适归愿，分路一扬镳。
夕望江桥示萧谘议杨建康主簿诗
作者：何逊
朝代：南北朝

夕鸟已西度。残霞亦半消。风声动密竹。水影漾长桥。旅人多忧思。寒江复寂寥。尔情深巩落。予念返渔樵。何因适归愿。分路一扬镳。
夕望江桥示萧谘议杨建康江主簿
作者：何逊
朝代：南北朝
体裁：诗

夕鸟已西度，残霞亦半消。
风声动密竹，水影漾长桥。
旅人多忧思，寒江复寂寥。
尔情深巩洛，予念返渔樵。
何因适归愿，分路一扬镳。
夜梦故人诗
作者：何逊
朝代：南北朝

客心惊夜魂。言与故人同。开帘觉水动。映竹见床空。浦口望斜月。洲外闻长风。九秋时未晚。千里路难穷。已如臃肿木。复似飘飖蓬。相思不可寄。直在寸心中。
夜梦故人诗
作者：何逊
朝代：南北朝
体裁：诗

客心惊夜魂，言与故人同。开帘觉水动，映竹见床空。浦口望斜月，洲外闻长风。九秋时未晚，千里路难穷。已如臃肿木，复似飘飖蓬。相思不可寄，直在寸心中。
学古诗
作者：何逊
朝代：南北朝

巩洛上东门。
薄暮川流侧。
浑浑车马道。
行人不相识。
日夕栖鸟远。
浮云起新色。
寸心空延伫。
对面何由即。
飞轮倘易去。
易去因风力。
学古诗
作者：何逊
朝代：南北朝

昔随张博望。
辞帝长杨宫。
独好西山勇。
思为北地雄。
十年事河外。
雪鬓别关中。
季月边秋重。
岩野散寒蓬。
日隐龙城雾。
尘起玉关风。
全狐君已复。
半菽我犹空。
欲因上林雁。
一见平陵桐。
学古诗
作者：何逊
朝代：南北朝

长安美少年。羽骑暮连翩。玉羁玛瑙勒。金络珊瑚鞭。阵云横塞起。赤日下城圆。追兵待都护。烽火望祁连。虎落夜方寝。鱼丽晓复前。平生不可定。空信苍浪天。
学古诗三首
作者：何逊
朝代：南北朝

长安美少年，羽骑暮连翩。玉羁玛瑙勒，金络珊瑚鞭。阵云横塞起，赤日下城圆。追兵待都护，烽火望祁连。虎落夜方寝，鱼丽晓复前。平生不可定，空信苍浪天。巩洛上东门，薄暮川流侧。浑浑车马道，行人不相识。日夕栖鸟远，浮云起新色。寸心空延伫，对面何由即。飞轮倘易去，易去因风力。昔随张博望，辞帝长杨宫。独好西山勇，思为北地雄。十年事河外，雪鬓别关中。季月边秋重，岩野散寒蓬。日隐龙城雾，尘起玉关风。全狐君已复，半菽我犹空。欲因上林雁，一见平陵桐。
学古诗三首·其一
作者：何逊
朝代：南北朝

长安美少年，羽骑暮连翩。玉羁玛瑙勒，金络珊瑚鞭。阵云横塞起，赤日下城圆。追兵待都护，烽火望祁连。虎落夜方寝，鱼丽晓复前。平生不可定，空信苍浪天。
学古诗三首·其三
作者：何逊
朝代：南北朝

昔随张博望，辞帝长杨宫。独好西山勇，思为北地雄。十年事河外，雪鬓别关中。季月边秋重，岩野散寒蓬。日隐龙城雾，尘起玉关风。全狐君已复，半菽我犹空。欲因上林雁，一见平陵桐。
学古诗三首·其二
作者：何逊
朝代：南北朝

巩洛上东门，薄暮川流侧。浑浑车马道，行人不相识。日夕栖鸟远，浮云起新色。寸心空延伫，对面何由即。飞轮倘易去，易去因风力。
学古赠丘永嘉征还诗
作者：何逊
朝代：南北朝

龙马鱼肠剑。躞蹀起风尘。结客葱河返。喧喧动尚邻。入墟犹忆旧。德卷复疑新。窥见应门出。遥识下机人。相悲泪欲下。离别方自陈。
学古赠丘永嘉征还诗
作者：何逊
朝代：南北朝

龙马鱼肠剑，躞蹀起风尘。结客葱河返，喧喧动四邻。入墟犹忆旧，德卷复疑新。窥见应门出，遥识下机人。相悲泪欲下，离别方自陈。
宿南洲浦诗
作者：何逊
朝代：南北朝

幽栖多暇豫。从役知辛苦。解缆及朝风。落帆依暝浦。违乡已信次。江月初三五。沉沉夜看流。渊渊朝听鼓。霜洲渡旅雁。朔飙吹宿莽。夜泪坐淫淫。是夕偏怀土。
宿南洲浦诗
作者：何逊
朝代：南北朝

幽栖多暇豫，从役知辛苦。解缆及朝风，落帆依暝浦。违乡已信次，江月初三五。沉沉夜看流，渊渊朝听鼓。霜洲渡旅雁，朔飙吹宿莽。夜泪坐淫淫，是夕偏怀土。
寄江州褚咨议诗
作者：何逊
朝代：南北朝

自与君别离，四序纷回薄。分手清江上，念别犹如昨。追忆边城游，奚寻平生乐。俱登巃嵷领，共坐逶迤阁。清吹或忘归，繁文时间作。连镳戏浅草，游幰遵长薄。五载同衣裘，一朝异暌索。夫君颇留滞，骖騑未沃若。伊家从入关，终是填沟壑。早秋正凄怆，馀晖晚销铄。林叶下仍飞，水花披未落。如何隔千里，无由举三爵。因君奏采莲，为余吟别鹤。
寄江州褚谘议诗
作者：何逊
朝代：南北朝

自与君别离。四序纷回薄。分手清江上。念别犹如昨。追忆边城游。奚寻平生乐。俱登巃从岭。共坐逶迤阁。清吹或忘归。繁文时间作。连镳戏浅草。游幰遵长薄。五载同衣裘。一朝异暌索。夫君颇留滞。骖騑未沃若。伊家从入关。终是填沟壑。早秋正凄怆。余晖晚销铄。林叶下仍飞。水花披未落。如何隔千里。无由举三爵。因君奏采莲。为余吟别鹤。
往晋陵联句
作者：何逊
朝代：南北朝

临别我伤悲。送归子自适。刘金不可散。卜盖何由惜。从来重分阴。未曾轻尺璧。故任情一异。于是望三益。尔自高楼寝。予返东皋陌。寄语落毛人。非复平原客。问舍且求田。音乱无可择。胜门成好事。盘纡欲何索。
往晋陵联句
作者：何逊
朝代：南北朝

临别我伤悲，送归子自适。刘金不可散，卜盖何由惜。从来重分阴，未曾轻尺璧。故任情一异，于是望三益。尔自高楼寝，予返东皋陌。寄语落毛人，非复平原客。问舍且求田，音乱无可择。胜门成好事，盘纡欲何索。
慈姥矶
作者：何逊
朝代：南北朝
体裁：诗

暮烟起遥岸，斜日照安流。
一同心赏夕，暂解去乡忧。
野岸平沙合，连山远雾浮。
客悲不自已，江上望归舟。
慈姥矶诗
作者：何逊
朝代：南北朝

暮烟起遥岸。斜日照安流。一同心赏夕。暂解去乡忧。野岸平沙合。连山近雾浮。客悲不自已。江上望归舟。
慈姥矶诗
作者：何逊
朝代：南北朝

暮烟起遥岸，斜日照安流。一同心赏夕，暂解去乡忧。野岸平沙合，连山近雾浮。客悲不自已，江上望归舟。
扬州法曹梅花盛开
作者：何逊
朝代：南北朝
体裁：诗

兔园标物序，惊时最是梅。衔霜当路发，映雪拟寒开。枝横却月观，花绕凌风台。朝洒长门泣，夕驻临邛杯。应知早飘落，故逐上春来。
折花联句
作者：何逊
朝代：南北朝

笑出春园里。望花联褰缬。欲以间珠钿。非为相思折。日照烂成绮。风来聚疑雪。试采一枝归。愿持因远别。
折花联句
作者：何逊
朝代：南北朝

笑出春园里，望花联褰缬。欲以间珠钿，非为相思折。日照烂成绮，风来聚疑雪。试采一枝归，愿持因远别。
拟古三首联句
作者：何逊
朝代：南北朝

家本青山下。好上青山上。青山不可上。一上一惆怅。
拟古联句
作者：何逊
朝代：南北朝

家本青山下，好上青山上。青山不可上，一上一惆怅。匣中一明镜，好鉴明镜光。明镜不可鉴，一鉴一情伤。少知雅琴曲，好听雅琴声。雅琴不可听，一听一沾缨。
拟轻薄篇
作者：何逊
朝代：南北朝

城东美少年。重身轻万亿。柘弹隋珠丸。白马黄金饰。长安九逵上。青槐荫道植。毂击晨已喧。肩排暝不息。走狗通西望。牵牛亘南直。相期百戏旁。去来三市侧。象床杳绣被。玉盘传绮食。倡女掩扇歌。小妇。开帘织。相看独隐笑。见人还敛色。黄鹤悲故羣。山枝咏新识。乌飞过客尽。雀聚行龙匿。酌羽方厌厌。此时欢未极。
拟轻薄篇
作者：何逊
朝代：南北朝

城东美少年，重身轻万亿。柘弹隋珠丸，白马黄金饰。长安九逵上，青槐荫道植。毂击晨已喧，肩排暝不息。走狗通西望，牵牛亘南直。相期百戏旁，去来三市侧。象床杳绣被，玉盘传绮食。倡女掩扇歌，小妇开帘织。相看独隐笑，见人还敛色。黄鹤悲故群，山枝咏新识。乌飞过客尽，雀聚行龙匿。酌羽方厌厌，此时欢未极。
拟青青河边草转韵体为人作其人识节工歌诗
作者：何逊
朝代：南北朝

春兰日应好，折花望远道。秋夜苦复长，抱枕向空床。吹台下促节，不言于此别。歌筵掩团扇，何时一相见。弦绝犹依轸，叶落才下枝。即此虽云别，方我未成离。
拟青青河边草转韵体为人作其人识节工歌诗
作者：何逊
朝代：南北朝

春兰日应妤。折花望远道。秋夜苦复长。抱枕向空床。吹台下促节。不言于此别。歌筵掩团扇。何时一相见。弦绝犹依轸。叶落纔下枝。即此虽云别。方我未成离。
摇扇联句
作者：何逊
朝代：南北朝

纨扇已新制。荡妇复新妆。欲掩羞中笑。还飘袖里香。在握时摇动。当歌掩抑扬。谁云减罗袂。影日联自障。
摇扇联句
作者：何逊
朝代：南北朝

纨扇已新制，荡妇复新妆。欲掩羞中笑，还飘袖里香。在握时摇动，当歌掩抑扬。谁云减罗袂，影日聊自障。
敬酬王明府
作者：何逊
朝代：南北朝

星稀初可见，月出未成光。澄江照远火，夕霞隐连樯。贱躯临不测，玉体畏垂堂。念别已零泪，况乃思故乡。
敬酬王明府诗
作者：何逊
朝代：南北朝

星稀初可见。月出未成光。澄江照远火。夕霞隐连樯。贱躯临不测。玉体畏垂堂。念别已零泪。况乃思故乡。
日夕出富阳浦口和朗公诗
作者：何逊
朝代：南北朝

客心愁日暮。徙倚空望归。山烟涵树色。江水映霞晖。独鹤凌空逝。双凫出浪飞。故乡千余里。兹夕寒无衣。
日夕富阳浦口和朗公
作者：何逊
朝代：南北朝
体裁：诗

客心愁日暮，徙倚空望归。山烟涵树色，江水映霞晖。独鹤凌空逝，双凫出浪飞。故乡千馀里，兹夕寒无衣。
日夕望江山赠鱼司马诗
作者：何逊
朝代：南北朝

湓城带湓水。湓水萦如带。日夕望高城。耿耿青云外。城中多宴赏。丝竹常繁会。管声已流悦。玄声复凄切。歌黛惨如愁。舞腰凝欲绝。仲秋黄叶下。长风正骚屑。早雁出云归。故燕辞檐别。昼悲在异县。夜梦还洛汭。洛汭何悠悠。起望登西楼。的的帆向浦。团团月映洲。谁能一羽化。轻举逐飞浮。
日夕望江山赠鱼司马诗
作者：何逊
朝代：南北朝

湓城带湓水，湓水萦如带。日夕望高城，耿耿青云外。城中多宴赏，丝竹常繁会。管声已流悦，弦声复凄切。歌黛惨如愁，舞腰凝欲绝。仲秋黄叶下，长风正骚屑。早雁出云归，故燕辞檐别。昼悲在异县，夜梦还洛汭。洛汭何悠悠，起望登西楼。的的帆向浦，团团月映洲。谁能一羽化，轻举逐飞浮。
早朝车中听望诗
作者：何逊
朝代：南北朝

诘旦钟声罢。隐隐禁门通。蘧车响北阙。郑履入南宫。宿雾开驰道。初日照相风。胥徒纷络驿。驺御或西东。暂喧耳目外。还保性灵中。方验游朝市。此说不为空。
早朝车中听望诗
作者：何逊
朝代：南北朝

诘旦钟声罢，隐隐禁门通。蘧车响北阙，郑履入南宫。宿雾开驰道，初日照相风。胥徒纷络驿，驺御或西东。暂喧耳目外，还保性灵中。方验游朝市，此说不为空。
春夕早泊和刘谘议落日望水
作者：何逊
朝代：南北朝
体裁：诗

旅人嗟倦游，结缆坐春洲。日暮江风静，中川闻棹讴。草光天际合，霞影水中浮。单舻时向浦，独楫乍乘流。娈童泣垂钓，妖姬哭荡舟。客心自有绪，对此空复愁。
春夕早泊和刘谘议落日望水诗
作者：何逊
朝代：南北朝

旅人嗟倦游。结缆坐春洲。日暮江风静。中川闻棹讴。草光天际合。霞影水中浮。单舻时向浦。独檝乍乘流。娈童泣垂钓。妖姬哭荡舟。客心自有绪。对此空复愁。
春暮喜晴酬袁户曹苦雨诗
作者：何逊
朝代：南北朝

振衣喜初霁。褰裳对晚晴。落花犹未卷。时鸟故余声。春芳空悦目。游客反伤情。乡园不可见。江水独自清。愿得同携手。归望对都城。
春暮喜晴酬袁户曹苦雨诗
作者：何逊
朝代：南北朝

振衣喜初霁，褰裳对晚晴。落花犹未卷，时鸟故馀声。春芳空悦目，游客反伤情。乡园不可见，江水独自清。愿得同携手，归望对都城。
昭君怨
作者：何逊
朝代：南北朝

昔闻白鹤弄。已自轸离情。今来昭君曲。还悲秋草生。
昭君怨
作者：何逊
朝代：南北朝

昔闻白鹤弄，已自轸离情。今来昭君曲，还悲秋草生。
晓发诗
作者：何逊
朝代：南北朝

早霞丽初日。清风渭薄雾。水底见行云。天边看远树。且望㳂泝剧。暂有江山趣。疾兔聊复起。爽地岂能赋。
晓发诗
作者：何逊
朝代：南北朝

早霞丽初日，清风消薄雾。水底见行云，天边看远树。且望沿溯剧，暂有江山趣。疾兔聊复起，爽地岂能赋。
暮秋答朱记室诗
作者：何逊
朝代：南北朝

游扬日色浅。骚屑风音劲。寒潭见底清。风色极天净。寸阴坐销铄。千里长辽逈。桃李尔繁华。松柏余本性。故心不存此。高文徒可咏。
暮秋答朱记室诗
作者：何逊
朝代：南北朝

游扬日色浅，骚屑风音劲。寒潭见底清，风色极天净。寸阴坐销铄，千里长辽迥。桃李尔繁华，松柏余本性。故心不存此，高文徒可咏。
望廨前水竹答崔录事诗
作者：何逊
朝代：南北朝

萧萧藂竹映。澹澹平湖净。叶倒涟漪文。水漾檀栾影。相顋上会面。相望空延颈。远天去浮云。长墟斜落景。幽痾与岁积。赏心随事屏。乡念一邅回。白发生俄顷。
望新月示同羁诗
作者：何逊
朝代：南北朝

初宿长淮上。破镜出云明。今夕千余里。双蛾映水生。的的与沙静。滟滟逐波轻。望乡皆下泪。非我独伤情。
望新月示同羁诗
作者：何逊
朝代：南北朝

初宿长淮上，破镜出云明。今夕千馀里，双蛾映水生。的的与沙静，滟滟逐波轻。望乡皆下泪，非我独伤情。
正钗联句
作者：何逊
朝代：南北朝

竹台归欲碍。花林出未通。度簪先分影。转珥忽瞻风。双桥耀宝钿。阗阗密复丛。羞令挂缨阙。整插补余空。
正钗联句
作者：何逊
朝代：南北朝

竹台归欲碍，花林出未通。度簪先分影，转珥忽瞻风。双桥耀宝钿，阗阗密复丛。羞令挂缨阙，整插补馀空。
渡连圻诗
作者：何逊
朝代：南北朝

此山多灵异。峻岨实非恒。洑流自洄紏。激濑视奔腾。悬崖抱奇崛。绝壁驾峻嶒。硣磟上争险。岞崿下相崩。百年积死树。千尺挂寒藤。诡怪终不测。回沉意难登。愿欲书闻见。聊以寄亲朋。
渡连圻诗
作者：何逊
朝代：南北朝

连圻连不极。
极望在云霞。
绝壁无走兽。
穷岸有盘楂。
紏纷上巃嵸。
穿豁下岩岈。
鱼游若拥剑。
猿挂似悬瓜。
阴岸生驳藓。
伏水拂澄沙。
客子行行倦。
年光处处华。
石蒲生促节。
岩树落高花。
暮潮还入浦。
夕鸟飞向家。
寓目皆乡思。
何时见狭斜。
渡连圻诗二首
作者：何逊
朝代：南北朝

此山多灵异，峻岨实非恒。洑流自洄纠，激濑视奔腾。悬崖抱奇崛，绝壁驾崚嶒。硣碌上争险，岞崿下相崩。百年积死树，千尺挂寒藤。诡怪终不测，回沈意难登。愿欲书闻见，聊以寄亲朋。连圻连不极，极望在云霞。绝壁无走兽，穷岸有盘楂。纠纷上巃嵷，穿豁下岩岈。鱼游若拥剑，猿挂似悬瓜。阴岸生驳藓，伏水拂澄沙。客子行行倦，年光处处华。石蒲生促节，岩树落高花。暮潮还入浦，夕鸟飞向家。寓目皆乡思，何时见狭斜。
渡连圻诗二首·其一
作者：何逊
朝代：南北朝

此山多灵异，峻岨实非恒。洑流自洄纠，激濑视奔腾。悬崖抱奇崛，绝壁驾崚嶒。硣碌上争险，岞崿下相崩。百年积死树，千尺挂寒藤。诡怪终不测，回沈意难登。愿欲书闻见，聊以寄亲朋。
渡连圻诗二首·其二
作者：何逊
朝代：南北朝

连圻连不极，极望在云霞。绝壁无走兽，穷岸有盘楂。纠纷上巃嵷，穿豁下岩岈。鱼游若拥剑，猿挂似悬瓜。阴岸生驳藓，伏水拂澄沙。客子行行倦，年光处处华。石蒲生促节，岩树落高花。暮潮还入浦，夕鸟飞向家。寓目皆乡思，何时见狭斜。
照水联句
作者：何逊
朝代：南北朝

插花行理鬓。迁延去复归。虽怜水上影。复恐湿罗衣。临桥看黛色。映渚媚铅晖。不顾春荷动。弥畏小禽飞。
照水联句
作者：何逊
朝代：南北朝

插花行理鬓，迁延去复归。虽怜水上影，复恐湿罗衣。临桥看黛色，映渚媚铅晖。不顾春荷动，弥畏小禽飞。
王尚书瞻祖日诗
作者：何逊
朝代：南北朝

昱昱丹旐振。亭亭素盖立。金铎讙已鸣。龙輀将复入。华台日未徙。荒坟路行湿。已矣将何如。宾驭皆洒泣。
王尚书瞻祖日诗
作者：何逊
朝代：南北朝

昱昱丹旐振，亭亭素盖立。金铎欢已鸣，龙輀将复入。华台日未徙，荒坟路行湿。已矣将何如，宾驭皆洒泣。
登石头城诗
作者：何逊
朝代：南北朝

关城乃形势。地险差非一。马岭逐纡回。犬牙傍隆窣。百雉极襟带。亿庾兼量出。至理归无为。善守竟何恤。眺听穷耳目。远近备幽悉。扰扰见行人。晖晖视落日。连樯入回浦。飞盖交长术。天暮远山青。潮去遥沙出。薄宦恧师表。属辞惭愈疾。愿乘觳觫牛。还隐蒙笼室。
登石头城诗
作者：何逊
朝代：南北朝

关城乃形势，地险差非一。马岭逐纡回，犬牙傍隆窣。百雉极襟带，亿庾兼量出。至理归无为，善守竟何恤。眺听穷耳目，远近备幽悉。扰扰见行人，晖晖视落日。连樯入回浦，飞盖交长术。天暮远山青，潮去遥沙出。薄宦恧师表，属辞惭愈疾。愿乘觳觫牛，还隐蒙笼室。
登禅冈寺望和虞记室诗
作者：何逊
朝代：南北朝

南望南郭门，拱树稍云密。北窗北溱道，重楼雾中出。接树隐高蝉，交枝承落日。光阴不可舍，怀抱何由悉。
登禅罔寺望和虞记室诗
作者：何逊
朝代：南北朝

南望南郭门。拱树稍云密。北窗北溱道。重楼雾中出。接树隐高蝉。交枝承落日。光阴不可舍。怀抱何由悉。
相送联句
作者：何逊
朝代：南北朝

寸阴常可惜。别至倍伤神。子瞻天际水。予望路中尘。悯悯歧路侧。去去平生亲。一朝事千里。流涕向三春。
相送联句三首
作者：何逊
朝代：南北朝

寸阴常可惜，别至倍伤神。子瞻天际水，予望路中尘。悯悯歧路侧，去去平生亲。一朝事千里，流涕向三春。昔共入门笑，今成送别悲。君还旧聚处，为我一嚬眉。于今还促膝，自此客江湄。愿子俱停驾，看我独解维。高轩虽驻轸，馀日久无辉。以我辞乡泪，沾君送别衣。
相送联句三首·其一
作者：何逊
朝代：南北朝

寸阴常可惜，别至倍伤神。子瞻天际水，予望路中尘。悯悯歧路侧，去去平生亲。一朝事千里，流涕向三春。
相送联句三首·其三
作者：何逊
朝代：南北朝

高轩虽驻轸，馀日久无辉。以我辞乡泪，沾君送别衣。
相送联句三首·其二
作者：何逊
朝代：南北朝

昔共入门笑，今成送别悲。君还旧聚处，为我一嚬眉。于今还促膝，自此客江湄。愿子俱停驾，看我独解维。
相送诗
作者：何逊
朝代：南北朝
体裁：诗

客心已百念，孤游重千里。江暗雨欲来，浪白风初起。
看伏郎新婚诗
作者：何逊
朝代：南北朝

雾夕莲出水。霞朝日照梁。何如花烛夜。轻扇掩红妆。良人复灼灼。席上自生光。所悲高驾动。环佩出长廊。
看伏郎新婚诗
作者：何逊
朝代：南北朝

雾夕莲出水，霞朝日照梁。何如花烛夜，轻扇掩红妆。良人复灼灼，席上自生光。所悲高驾动，环佩出长廊。
石头答庾郎丹诗
作者：何逊
朝代：南北朝

高树荫楼密。细草绿成被。黄鹂隐叶飞。蛱蝶萦空戏。阴岑自尔悦。寂寥予罕寄。相如阻禁闱。何由从简易。
离夜听琴诗
作者：何逊
朝代：南北朝

别离既有绪。琴瑟反在悲。美人多怨态。亦复惨长眉。
离夜听琴诗
作者：何逊
朝代：南北朝

别离既有绪，琴瑟反成悲。美人多怨态，亦复惨长眉。
秋夕仰赠从兄寘南诗
作者：何逊
朝代：南北朝

阶蕙渐翻叶。池莲稍罢花。高树北风响。空庭秋月华。寸心怀是夜。寂寂漏方赊。抚弦乏欢娱。临觞独叹嗟。凄怆户凉入。徘徊櫩影斜。无为淹戚里。见就还田家。
秋夕仰赠从兄寘南诗
作者：何逊
朝代：南北朝

阶蕙渐翻叶，池莲稍罢花。高树北风响，空庭秋月华。寸心怀是夜，寂寂漏方赊。抚弦乏欢娱，临觞独叹嗟。凄怆户凉入，徘徊檐影斜。无为淹戚里，见就还田家。
秋夕叹白发诗
作者：何逊
朝代：南北朝

丝白不难染。蓬生直易扶。唯见星星鬓。独与众中殊。昔年十四五。率性既廉隅。直是安被褐。非敢慕怀珠。何言志事晚。疲拙婴殊躯。逢时乃倐忽。失路亦斯须。郊郭勤二顷。形体憇一庑。涸蚌困鱼目。笼禽触四隅。宵长壁立静。廓处谢欢愉。月色临窗树。虫声当户枢。飞蛾拂夜火。坠叶舞秋株。逐物均乘鹤。违俗等双凫。故人倘未弃。求我谷之嵎。
秋夕叹白发诗
作者：何逊
朝代：南北朝

丝白不难染，蓬生直易扶。唯见星星鬓，独与众中殊。昔年十四五，率性颇廉隅。直是安被褐，非敢慕怀珠。何言志事晚，疲拙婴殊躯。逢时乃倏忽，失路亦斯须。郊郭勤二顷，形体憩一庑。涸蚌困鱼目，笼禽触四隅。宵长壁立静，廓处谢欢愉。月色临窗树，虫声当户枢。飞蛾拂夜火，坠叶舞秋株。逐物均乘鹤，违俗等双凫。故人倘未弃，求我谷之嵎。
答丘长史诗
作者：何逊
朝代：南北朝

宿昔敦远游。名分乃异路。千里泝波潮。一朝披云雾。从容舍密勿。缱绻论襟趣。披文极诋诃。析理穷章句。明钟信有待。巨海谁能喻。奔景骤西倾。还途忽东骛。黄花发岸草。赤叶翻高树。渔舟乍回归。沙禽时独赴。宴年时走几。离歌倐成赋。伊我念幽关。夫君思赞务。短翮方息飞。长辔日先驱。曝鳃□□走。逸翮康时务。握手异沉浮。佳期安可屡。
答丘长史诗
作者：何逊
朝代：南北朝

宿昔敦远游，名分乃异路。千里溯波潮，一朝披云雾。从容舍密勿，缱绻论襟趣。披文极诋诃，析理穷章句。明钟信有待，巨海谁能喻。奔景骤西倾，还途忽东骛。黄花发岸草，赤叶翻高树。渔舟乍回归，沙禽时独赴。宴年时未几，离歌倏成赋。伊我念幽关，夫君思赞务。短翮方息飞，长辔日先驱。曝鳃□□走，逸翮康时务。握手异沈浮，佳期安可屡。
答江革联句不成
作者：何逊
朝代：南北朝

日余乏文干。逢君善草札。工拙既不同。神气何由拔。
答江革联句不成
作者：何逊
朝代：南北朝

日余乏文干，逢君善草札。工拙既不同，神气何由拔。
答高博士诗
作者：何逊
朝代：南北朝

北窗凉夏音，幽居多卉木。飞蝶弄晚花，清池映疏竹。为宴得快性，安闲聊鼓腹。将子厌嚣尘，就予开耳目。
答高博士诗
作者：何逊
朝代：南北朝

北窗凉夏首。幽居多卉木。飞蜨弄晚花。清池映疏竹。为宴得快性。安闲聊鼓腹。将子厌嚣尘。就予开耳目。
聊作百一体诗
作者：何逊
朝代：南北朝

灵辄困桑下。于陵拾李螬。历齿方嗟贱。灸背岂知豪。佣畊乏旅力。倚市惮劬劳。旷日无豆飰。方冬缺缊袍。清旦开蓬荜。举目想煎熬。枢机慎仆隶。媒蘖畏朋曹。万途皆自僻。一事岂他褒。匆匆昨不定。负杖出蓬蒿。逢施同沟壑。值设乃糠糟。生途稍冉冉。逝水日滔滔。咸言等木石。谁当出羽毛。
聊作百一体诗
作者：何逊
朝代：南北朝

灵辄困桑下，于陵拾李螬。历齿方嗟贱，灸背岂知豪。佣耕乏旅力，倚市惮劬劳。旷日无豆饭，方冬缺缊袍。清旦开蓬筚，举目想煎熬。枢机慎仆隶，媒蘖畏朋曹。万途皆自僻，一事岂他褒。匆匆昨不定，负杖出蓬蒿。逢施同沟壑，值设乃糠糟。生途稍冉冉，逝水日滔滔。咸言等木石，谁当出羽毛。
聊作百一体诗
作者：何逊
朝代：南北朝
体裁：古风

灵辄困桑下，于陵拾李螬。历齿方嗟贱，灸背岂知豪。佣耕乏旅力，倚市惮劬劳。旷日无豆饭，方冬缺缊袍。清旦开蓬荜，举目想煎熬。枢机慎仆隶，媒蘖畏朋曹。万途皆自僻，一事岂他褒。匆匆昨不定，负杖出蓬蒿。逢施同沟壑，值设乃糠糟。生途稍冉冉，逝水日滔滔。咸言等木石，谁当出羽毛。
至大雷联句
作者：何逊
朝代：南北朝

高谈会良夕。满酒对羁情。闵闵风烟动。萧萧江雨声。密云穷浦暗。飞电远洲明。若非今宴适。讵使客愁轻。遥舟似连雁。远火若回星。江潭望如此。衔巵共君倾。
至大雷联句
作者：何逊
朝代：南北朝

高谈会良夕，满酒对羁情。闵闵风烟动，萧萧江雨声。密云穷浦暗，飞电远洲明。若非今宴适，讵使客愁轻。遥舟似连雁，远火若回星。江潭望如此，衔卮共君倾。
苑中见美人诗
作者：何逊
朝代：南北朝

罗袖风中卷。玉钗林下耀。团扇承落花。复持掩余笑。
苑中见美人诗
作者：何逊
朝代：南北朝

罗袖风中卷，玉钗林下耀。团扇承落花，复持掩馀笑。
苑中诗
作者：何逊
朝代：南北朝

苑门辟千扇。苑户开万扉。楼殿闻珠履。竹树隔罗衣。
苑中诗
作者：何逊
朝代：南北朝

苑门辟千扇，苑户开万扉。楼殿闻珠履，竹树隔罗衣。
苦热诗
作者：何逊
朝代：南北朝

昔闻草木焦。今窥沙石烂。曀曀风逾静。曈曈日渐旰。习静閟衣巾。读书烦几案。卧思清露浥。坐待高星灿。蝙蝠户中飞。蠛蠓窗间乱实。实无河朔饮。空有临淄污。遗金不自拾。恶木宁无𠏉。愿以三伏晨。催促九秋换。
苦热诗
作者：何逊
朝代：南北朝

昔闻草木焦，今窥沙石烂。曀曀风逾静，曈曈日渐旰。习静閟衣巾，读书烦几案。卧思清露浥，坐待高星灿。蝙蝠户中飞，蠛蠓窗间乱。实无河朔饮，空有临淄污。遗金不自拾，恶木宁无干。愿以三伏晨，催促九秋换。
范广州宅联句
作者：何逊
朝代：南北朝

洛阳城东西。却作经年别。昔去雪如花。今来花似雪。蒙蒙夕烟起。奄奄残晖灭。非君爱满堂。宁我安车辙。
范广州宅联句
作者：何逊
朝代：南北朝

洛阳城东西，却作经年别。昔去雪如花，今来花似雪。濛濛夕烟起，奄奄残晖灭。非君爱满堂，宁我安车辙。
落日前墟望赠范广州云诗
作者：何逊
朝代：南北朝

缘沟绿草蔓。扶楥杂华舒。轻烟澹柳色。重霞映日余。遥遥长路远。寂寂行人疎。我心怀硕德。思欲命轻车。高门盛游侣。谁肯进畋渔。
落日前墟望赠范广州云诗
作者：何逊
朝代：南北朝
体裁：诗

缘沟绿草蔓，扶楥杂华舒。轻烟澹柳色，重霞映日馀。遥遥长路远，寂寂行人疏。我心怀硕德，思欲命轻车。高门盛游侣，谁肯进畋渔。
行经孙氏陵诗
作者：何逊
朝代：南北朝

昔在零陵厌，神器若无依。逐兔争先捷，掎鹿兢因机。呼噏开伯道，叱咤掩江畿。豹变分奇略，虎视肃戎威。长蛇衄巴汉，骥马绝淮淝。交战无内御，重门岂外扉。成功举已弃，凶德复而违。水龙忽东骛，青盖乃西归。朅来已永久，年代暧微微。苔石疑文字，荆坟失是非。山莺空曙响，陇月自秋晖。银海终无浪，金凫会不飞。阒寂今如此，望望沾人衣。
行经孙氏陵诗
作者：何逊
朝代：南北朝
体裁：诗

昔在零陵厌，神器若无依。逐兔争先捷，掎鹿竞因机。呼吸开伯道，叱咤掩江畿。豹变分奇略，虎视肃戎威。长蛇衄巴汉，骥马绝淮淝。交战无内御，重门岂外扉。成功举已弃，凶德愎而违。水龙忽东骛，青盖乃西归。朅来已永久，年代嗳微微。苔石疑文字，荆坟失是非。山莺空曙响，陇月自秋晖。银海终无浪，金凫会不飞。阒寂今如此，望望沾人衣。
行经范仆射故宅诗
作者：何逊
朝代：南北朝

旅葵应蔓井。荒藤已上扉。寂寂空郊暮。无复车马归。潋滟故池水。苍茫落日晖。遗爱终何极。行路独沾衣。
行经范仆射故宅诗
作者：何逊
朝代：南北朝

旅葵应蔓井，荒藤已上扉。寂寂空郊暮，无复车马归。潋滟故池水，苍茫落日晖。遗爱终何极，行路独沾衣。
西州直示同员诗
作者：何逊
朝代：南北朝

日长禁户倦。即事思短晨。漏尽唱声急。此理复伤人。矛盾交为论。光璧带成珍。誓将收饮啄。得得任心神。
西州直示同员诗
作者：何逊
朝代：南北朝

日长禁户倦，即事思短晨。漏尽唱声急，此理复伤人。矛盾交为论，光璧带成珍。誓将收饮啄，得得任心神。
见征人分别诗
作者：何逊
朝代：南北朝

凄凄日暮时。亲宾俱竚立。征人拔敛起。儿女牵衣泣。候骑出萧关。追兵赴马邑。且当横行去。谁论裹尸入。
见征人分别诗
作者：何逊
朝代：南北朝

凄凄日暮时，亲宾俱伫立。征人拔剑起，儿女牵衣泣。候骑出萧关，追兵赴马邑。且当横行去，谁论裹尸入。
赋咏联句
作者：何逊
朝代：南北朝

弊履常决踵。眉高起半额。曼倩尔何为。独叹长安索。工商既惭巧。农士聊相易。蝘腹有余资。鸿肩方可拍。摄职媿握兰。滥官悲执戟。连章既不敏。高谈岂能剧。逸翮任奋飞。窘步事羁勒。还鸟余能系。流言尔无惑。忧怀乃千载。永欢常数刻。直是悲别离。非关念通塞。日照汀沙素。山影波浪黑。尔限大江南。余归茂陵北。
赋咏联句
作者：何逊
朝代：南北朝

弊履常决踵，眉高起半额。曼倩尔何为，独叹长安索。工商既惭巧，农士聊相易。蝘腹有馀资，鸿肩方可拍。摄职愧握兰，滥官悲执戟。连章既不敏，高谈岂能剧。逸翮任奋飞，窘步事羁勒。还鸟余能系，流言尔无惑。忧怀乃千载，永欢常数刻。直是悲别离，非关念通塞。日照汀沙素，山影波浪黑。尔限大江南，余归茂陵北。